Bagan - Myanmar Keyboard 14.15 APK Download by Bagan Innovation Technology | Android APK\nBagan - Myanmar Keyboard 14.15 APK\nHome Bagan - Myanmar Keyboard 14.15\nDownload Bagan - Myanmar Keyboard 14.15 APK Info :\nDownload Bagan - Myanmar Keyboard 14.15 APK Other Version\nDownload Bagan - Myanmar Keyboard.apk android apk files version 14.15 Size is 35442680 md5 is b3674f1a501068ea825d803fc8d2c68c By Bagan Innovation Technology This Version Need Jelly Bean\t4.1.x\tAPI level 16 or higher, We Index Version From this file.Version code 1419 equal Version 14.15 .You can Find More info by Search com.bit.androsmart.kbinapp On Google.If Your Search androsmart,kbinapp,lifestyle,bagan,keyboard Will Find More like com.bit.androsmart.kbinapp,Bagan - Myanmar Keyboard 14.15 Downloaded 8557 Time And All Bagan - Myanmar Keyboard App Downloaded Time. အကောင်းဆုံး မြန်မာကီးဘုတ် (ပုဂံကီးဘုတ်) ပုဂံကီးဘုတ်သည် မြန်မာ Developer များ ရေးသားထားသော အကောင်းဆုံး မြန်မာကီးဘုတ် ဖြစ်ပါသည်။ မြန်မာစာ ရိုက်ရာတွင် ဇော်ဂျီ၊ ယူနီကုတ် နှစ်မျိုးလုံးကို အဆင်ပြေပြေ ရိုက်နိုင်အောင် ပြုလုပ်ထားသော မြန်မာကီးဘုတ် ဖြစ်ပါသည်။ ဇော်ဂျီဖောင့် ဖြင့် စာရိုက်ရာတွင်လည်းကောင်း၊ ယူနီကုတ်ဖောင့် ဖြင့် စာရိုက်ရာတွင်လည်းကောင်း လွယ်ကူလျှင်မြန် ကောင်းမွန်အောင် ပြုလုပ်ထားခြင်းကြောင့် မြန်မာကီးဘုတ်များတွင် ထိပ်တန်းဖြစ်သော၊ အသုံးပြုသူများပြားစွာရှိသော မြန်မာ ကီးဘုတ် တစ်ခုဖြစ်ပါသည်။ မြန်မာစာရိုက်ရာတွင် အမြန်ဆုံး နှင့် အမှန်ကန်ဆုံး ရိုက်နှိပ်နိုင်ရန် ပုဂံကီးဘုတ်ကို အခုပဲ အခမဲ့ Install ပြုလုပ် အသုံးပြုလိုက်ပါ။ မြန်မာဇော်ဂျီ၊ မြန်မာယူနီကုတ် ကီးဘုတ် သာမက ရှမ်း၊ မွန် နှင့် ထိုင်း ကီးဘုတ်များကိုပါ ပုဂံကီးဘုတ်တွင် အသုံးပြုနိုင်ပါပြီ။ ကျနော်တို့ Bagan Keyboard Version အသစ်မှာ ပါတဲ့ လုပ်ဆောင်ချက်လေးတွေကို ရှင်းပြချင်ပါတယ်။ တစ်ချက်လောက် ဖတ်ကြည့်ရအောင်! - ကိုယ့်ဖုန်းထဲမှာ ယူနီကုဒ် ဖောင့်သွင်းထားလားဆိုတာကို Auto စစ်ပေးပြီး တစ်ခါတည်း Unicode Keyboard ပြောင်းလဲပေးတဲ့ Auto Font Detect & Keyboard Selection - ယူနီကုဒ် လက်ကွက် Layout ၃ မျိုး စိတ်ကြိုက်ရွေးလို့ရတယ် (Bagan Style, သင်ပုန်းကြီး Style, Unicode Style) ကြိုက်တဲ့ Layout နဲ့ ရိုက် ထွက်တဲ့စာက Unicode Order နဲ့ ထွက်တယ်။ - Bagan Style က သဝေထိုးရှေ့ ရရစ်ရှေ့ ရိုက်တဲ့ ပုံစံ ၊ သင်ပုန်းကြီးက သဝေထိုးရှေ့ ရရစ်နောက် ရိုက်တဲ့ပုံစံ၊ Unicode Style က သဝေထိုးနောက် ရရစ်နောက်ရိုက်တဲ့ပုံစံ - ကိုယ့်ဖုန်းထဲက သီချင်း၊ ဗီဒီယို၊ Contact တွေကို ဇော်ဂျီနဲ့ မှတ်ထားတယ်၊ ယူနီကုဒ်ပြောင်းချင်တဲ့ သူတွေအတွက် Bagan Keyboard Setting က Unicode Converter ဆိုတာ နှိပ်ပြီး အလွယ်လေးလုပ်လို့ရ (Backup အရင်ချပြီး သတိထားပြောင်းပါ။ ဇော်ဂျီ ပြန်ပြောင်းချင်ရင် ခက်လိမ့်မယ်) - SMS တွေ ဖတ်လို့မရဖူးလား၊ ဖတ်ချင်တဲ့စာကို ဖိပြီး Copy ကူးလိုက်တာနဲ့ တစ်ခါတည်း Convert လုပ်ပြီးသား စာတွေကို မြင်ရလို့ အလွယ်လေး ဖတ်လို့ရ။ - Voice Typing လုပ်ချင်တာလား၊ Bagan Keyboard မှာ Google Voice Typing ရော Bagan Voice Typing (မြန်မာပြည်တွင်းထုတ် နည်းပညာ) နှစ်ခုလုံးရပါတယ်။ ဒါ့အပြင် ငွေလဲနှုန်းတွေ၊ ရွှေဈေး၊ ကုန်ဈေးတွေကို အသံနဲ့ မေးလို့ရတဲ့ Bagan Voice Command။ လောလောဆယ် Partial Release ဖြစ်တဲ့အပြင် Beta အဖြစ်ထုတ်တာမို့ User အကုန် မရသေးပါဖူး နောက်ပိုင်း အကုန်ရမှာပါ။ သုံးတဲ့လူတွေက အရမ်းများတော့ ဖြည်းဖြည်းချင်း Release လုပ်နေတာပါ။ - ကိုယ့်ဖုန်းထဲမှာ ယူနီကုဒ် ဖောင့်သာမှန်၊ ကျန်တာ ဘာမှ လုပ်စရာမလိုဖူး။ အလုပ်တွေ အကုန် Bagan Keyboard တစ်ခုနဲ့ တင်အကုန် အဆင်ပြေ။ ကဲ ယူနီကုဒ် အတွက်ရော ဇော်ဂျီအတွက်ပါ ပူစရာမလိုပဲ အလွယ်တကူ ရိုက်လို့ရတဲ့ ပုဂံကီးဘုတ်ရှိနေမှတော့ ဘာများလိုသေးလဲ။ မြန်မာနိုင်ငံမှာ လူသုံးအများဆုံး ပုဂံကီးဘုတ်! # Typing is Easier Ever - Best Myanmar Keyboard # Bagan Keyboard isaMyanmar Keyboard from emphasizing and hard-working development on Myanmar Language typing system. It also provides the perfect solution of Android Myanmar Keyboard for those who communicates via instant messages, with an easier, faster, and smarter. It is also nominated by Telenor Myanmar asaBest Myanmar Android App for year 2014, Digital Winners event. (http://www.telenor.com.mm/pressReleasedetail/Bagan-Keyboard-nominated-for-Best-App-in-Asia-by-Telenor/7) Many Myanmar Keyboard users are now using Bagan Keyboard as their default typing app. It completes you with suggestions. It saves your time with predefined shortcut phrases. It listens every your typing actions and instantly provides you back your preferred phrases. The development team is always taking care of every user feedback and claim, to provide youabetter experience of typing instant messages, also to go with flavors at your wish, both Zawgyi and Myanmar Unicode. Bagan Keyboard can be regarded as best Myanmar Unicode Keyboard in the market. We support both Myanmar Unicode and Zawgyi Keyboard Layouts. Bagan Keyboard is also known as Burmese Keyboard, Zawgyi Keyboard, Myanmar Unicode Keyboard. Bagan Keyboard is compatible with Zawgyi Font, Myanmar Unicode Font, Unicode Font, Myanmar Font, Burmese Font. The user can type Myanmar Unicode or Zawgyi using Bagan Keyboard and there isasetting in the keyboard to change as user preferred. Bagan Keyboard also supports Shan, Mon and Thai keyboard layouts.\nVersion: 14.15 (1419)\n33.80 MB (35442680 bytes)\nadded on 2021-09-28 00:01:43 by appupdater\nBagan - Myanmar Keyboard 14.15 APK Download by Bagan Innovation Technology\nIn Bagan - Myanmar Keyboard 14.15\nmy talking tom2amazon shopping google drive aliexpress prime video - android tv alien invasion picwish glass run 3d talking tom gold run2es file explorer/manager pro root firewall geometry dash zoom cloud meetings microsoft teams stranger things: puzzle tales ncc link magna carta quiz soul knight mma manager 2: ultimate fight amazon alexa indonesian-japanese translator five nights at freddy\_'s: sl high plates microsoft onedrive dalgona mx player pro skyblock: pocket edition carrier services material color palette bagan - myanmar keyboard


ဆောင်းရာသီ ဆောင်းပါးအရေအတွက်| WeXpats Guide\nဂျပန်နိုင်ငံ၏ ထင်ရှားသောရေပူစမ်းသုံးခုထဲမှ တစ်ခုဖြစ်သောခုစဆု(Kusatsu) ရေပူစမ်း( Kusatsu, one of Japan's three famous springs)\nဂျပန်နိုင်ငံရဲ့ အကျော်ကြားဆုံး ရေပူစမ်းအပန်းဖြေစခန်းတစ်ခုကို မိတ်ဆက်ပေးချင်ပါတယ်။ ဂျပန်နိုင်ငံတွင်Kusatsu Onsen၊ Arima Onsen နှင့် Gero Onsen ဆိုပြီး အဓိကနာမည်ကြီး ရေပူစမ်းများရှိပါတယ်။ဂျပန်မှာရှိတ...\nခရီးသွား ရေပူစမ်း၊ အများသုံးရေချိုးခန်း ဆောင်းရာသီ\nဂျပန်ရဲ့ကံညံ့တဲ့နှစ်Yakutoshiဆိုတာဘာလဲ။Yakutoshiမှာဘာလုပ်ရမလဲ။ယကြာချေပုံများ （ What isabad year? What to do in bad year? And exorcism）\nကံညံ့တဲ့နှစ်မို့လို့ အိမ်အနီးနားမှာ မကောင်းမှုတွေကို ဖယ်ရှားဖို့ အကြံပြုထားတဲ့ နတ်ကွန်းတွေ၊ ဘုရားကျောင်းတွေ မရှိဘူးလား" လို့ ဂျပန်မှာလူတွေပြောကြတာကို ကြားနေရပေမယ့် ပထမဆုံးကံညံ့တဲ့နှစ်ဆိုတာဘာလဲ။ ဘ...\nယဥ်ကျေးမှု ဘုရားကျောင်းနှင့်နတ်ကွန်းများ ဆောင်းရာသီ\nဒီဇင်ဘာလရာသီပွဲတော်(December seasonal event)\nဒီဇင်ဘာသည် တစ်နှစ်တာ၏နောက်ဆုံးလဖြစ်သည်။ လူတော်တော်များများဟာ နှစ်သစ်ကူးအတွက် ပြင်ဆင်မှုတွေနဲ့ အလုပ်ရှုပ်နေကြပြီး နှစ်ကုန်မှာ ပြီးစီးအောင်လုပ်ချင်တဲ့ အလုပ်တွေ လုပ်ကြပါတယ်။ အလုပ်များလွန်းတာကို သတိပြု...\nယဥ်ကျေးမှု ပွဲတော်၊အခမ်းအနား ဆောင်းရာသီ\nအခြား စားစရာ၊သောက်စရာ ဆောင်းရာသီ သဘာဝ၊အပြင်ထွက်ခြင်း\nခရီးသွား သဘာဝ၊အပြင်ထွက်ခြင်း ဆောင်းရာသီ\nဂျပန်ရဲ့ရာသီဥတုနဲ့ပတ်သက်ပြီးဗဟုသုတ(Japanese season, spring, summer, autumn, winter)\nအခြား နွေဦးရာသီ နွေရာသီ ဆောင်းဦးရာသီ ဆောင်းရာသီ\nဂျပန်ဆောင်းရာသီမှာပြုလုပ်လေ့ရှိကြသောစိတ်ဝင်စားဖွယ်ရာများ(Ski, Snowboard, Oji Fox Parade, Illuminations, Japanese winter event)\nSapporo Snow Festival (Sapporo Yuki Matsuri) သည်ဖေဖော်ဝါရီလတိုင်း Sapporo ရှိ Hokkaido မြို့တော်တွင်ကျင်းပသည်။ ဤသည်မှာဂျပန်နိုင်ငံ၏လူကြိုက်အများဆုံးဆောင်းရာသီဖြစ်သည်။Sapporo Snow Festival ကို ၁၉၅၀ တွင...\nခရီးသွား ဆောင်းရာသီ ပွဲတော်၊အခမ်းအနား ဟော့ကိုင်းဒိုး


ဘလက်ချော ၏ ဘလက်ချော…။ | Myanmar Gazette News Media Forum Network\nHome » Aha! Jokes, Satire » ဘလက်ချော ၏ ဘလက်ချော…။\nဘလက်ချော ၏ ဘလက်ချော…။\nPosted by black chaw on Apr 1, 2014 in Aha! Jokes, Satire, Creative Writing, Editor's Choice, Entertainment, Music, News, Think Different | 62 comments\n၀င်ဖတ်သွားတာနဲ့ကို ကျေးဇူးက အထူးအထူး တင်ပြီးသားပါ ခင်ဗျာ…။\nကွန်းမန့်လေး ရေးပေးသွားမယ်ဆိုရင်တော့ အတိုင်းထက်အလွန်ပေါ့…။\nထုံးစံအတိုင်း ဒီပို့စ် ရဲ့ မာတိကာကိုအရင်ဖတ်ကြပါ…။\n–\tကိုစောဝေကို အားနာတယ်\n–\tစောဘွဲ့မှူးလို သူရဲကောင်းတွေ\n–\tကိုင်ဇာ+ခိုင်ထူး Two Men Show\n–\tနော်လီဇာ ပြန်လာပြီ\n–\tSexy ဖြစ်သော ဘလက်ချောတင်ပါးကြီးများ\n–\tနာမည်သုံးလုံးနဲ့ သောက်သောက်စားစား မင်းသားလေး\n–\tမိုးမိုး ခြံထဲမှာ နှင်းဆီပန်းတွေ မပွင့်တော့ဘူး…ကိုကို…။\nပြီးခဲ့တဲ့ မန်းဂဇက် ချစ်သူများစာပေဆုပေးပွဲမှာ ဆုယူရမယ့် ဆရာမတစ်ယောက်က\nဆရာမ နန်းတော်ရာသူ ပါ…။\nဆုပေးပွဲမတိုင်မီ ၂ ပတ်လောက်အလိုမှာ ဆရာမနန်းတော်ရာသူက FB ပေါ်ကနေ\nဦးလေးဖြစ်တဲ့ ကဗျာဆရာစောဝေ ကို ကိုယ်စားယူခိုင်းမှာမို့\nလာရင်သူများတွေမသိမှာစိုးလို့ ဦးဘလက်ထံကြို အသိပေးထားပါရစေ။\nအော်…ဆရာမ နန်းတော်ရာသူ ဆိုတာ ကိုစောဝေရဲ့ တူမကိုး…။\nဒါ အင်မတန်လှပတဲ့ တိုက်ဆိုင်မှု တစ်ခုပါ…။\nမန်းဂဇက် ချစ်သူများ စာပေဆုဆိုတာလည်း ကိုစောဝေတို့ရဲ့\nဖြူးမိတ်ဆွေများစာပေဆု ကနေ မြစ်ဖျားခံလာခဲ့တာပါ…။\nမန်းဂဇက်ချစ်သူများစာပေဆု စပေးမယ်ဆိုပြီး ပို့စ်တင်ခဲ့တုန်းက\nကျွန်တော် က ကွန်းမန့်ကနေ အခုလို ရေးခဲ့ဘူးပါတယ်…။\nဒါ ကျွန်တော် နဲ့ ကိုပါလေရာ ကြီးတို့ လုပ်ခဲ့ကြတဲ့\nမန်းဂဇက် ချစ်သူများ စာပေဆု နဲ့\nဖြူးမိတ်ဆွေများ စာပေဆုတို့ရဲ့ ပတ်သက်ဆက်စပ်မှုတစ်ခုပါ…။\nပဲ့ကိုင်ရှင် ကိုစောဝေ ရဲ့တူမ နန်းတော်ရာသူဟာ\nအဲဒီဆုကို ဆရာမနန်းတော်ရာသူကိုယ်စား ဦးလေးဖြစ်တဲ့\nအဲဒီဆုပေးပွဲကို မတက်ဖြစ်ဘူးလို့ အားလျှော့ထားတဲ့ ကျွန်တော်ဟာ\nဆုပေးပွဲကို နည်းနည်း နောက်ကျပေမယ့် ရောက်အောင်သွားခဲ့ပါတယ်…။\nကျွန်တော်ရောက်တော့ ကိုစောဝေဟာ ဆုလက်ခံပြီး…\nကဗျာတစ်ပုဒ်ကိုလည်း စိတ်ပါလက်ပါ ရွတ်ဆိုပြီး…\nကိုစောဝေကို ကျွန်တော် နှုတ်ဆက်ပါတယ်…။\nကိုစောဝေကို မန္တလေးဂဇက် ရွာကြီးရဲ့ ကိုယ်စား ဧည့်မခံလိုက်ရတာကို\nဆရာတို့ ကိုNကြယ်မင်း@ ကိုမိုးအောင်သန်းဌေးတို့\nမိတ်ဆွေများစာပေဆု ကို အားကျခဲ့ဘူးတဲ့\nနယ်မြို့လေးတစ်မြို့ က ဘလက်ချောဆိုတဲ့\nဟိုမရောက်ဒီမရောက် လူတစ်ယောက်ရဲ့ အိပ်မက်လေးတစ်ခုဆိုတာကို\nတကယ်လို့များ နန်းတော်ရာသူ သာ ဒီပို့စ်ကို ဖတ်မိရင်…\nတေးရေးဆရာ စောဘွဲ့မှူး အကြောင်း…နည်းနည်း စကားစပ်ကြတာပေါ့…။\nကိုဘွဲ့မှူးလို သူရဲကောင်းတွေ မွေးကြရမယ်…။\nတစ်မျိုးတော့မထင်ပါနဲ့ မိတ်ဆွေ…။ သီချင်း ဖျက်ဆိုတာပါ တဲ့…။\nစောဘွဲ့မှူးဆိုတဲ့ လူကြီးက အဲဒီလို လည်း သီချင်းတွေကို ဖျက်…ဖျက်ဆိုတတ်သတဲ့…။\nကိုဘွဲ့မှူးလို ဂစ်တာသူရဲကောင်းတွေ မြန်မာပြည် ဂီတလောကအတွက်\nအဲဒီသူရဲကောင်း စောဘွဲ့မှူး အကြောင်းပြောမယ်ဆိုရင် ၂ ပိုင်းခွဲပြောရပါလိမ့်မယ်…။\nတစ်ပိုင်းက အင်မတန်ထူးချွန်ထက်မြက်သော Lead ဂစ်တာသမား…။\nဒီနေ့ IC ရဲ့ ဂစ်တာသူရဲကောင်း ချစ်စမ်းမောင်…၊ အဲဒါ…စောဘွဲ့မှူး တပည့်ဗျ…။\nနောက်တစ်ပိုင်းက အင်မတန် လှပချိုမြိန်သော သီချင်းလေးတွေရေးခဲ့သူ…တေးရေးသမား…။\nဒီဘက်အပိုင်းမှာလည်း စောဘွဲ့မှူးကြီးက တေးရေးသူရဲကောင်းလို့ ကို တင်စားရလောက်အောင်…\nသီချင်းကောင်း မြောက်များစွာ…ကို ရေးဖွဲ့ခဲ့သူကြီးပါ…။\nစောဘွဲ့မှူးကြီးကို ကျွန်တော် အရူးအမူး နှစ်ခြိုက်မိစေတာကတော့ အဲဒီ တေးရေးတဲ့ အပိုင်းမှာပါဗျာ…။\nဘယ်လောက်ကောင်းတဲ့ သီချင်းတွေမို့ မင်းက အရူးအမူး ကြိုက်ရတာလဲကွ\nလို့ ကွက်ရှင် ရှု ထည့်လိုက်စမ်းပါ ကျောင်းဒကာ…။\nစောဘွဲ့မှူး ရေးသော သီချင်းတွေကို ကြည့်ပြီး\nဒီလူကြီးဟာ ကျွန်တော်ပြောသလောက် ဟုတ်ရဲ့လားဆိုတာ\nကိုင်ဇာ ရဲ့ အိမ်အပြန် (ကစ္စပနဒီလှိုင်းသံ စီးရီးမှ)\n(ငယ်ငယ်တုန်းက သူငယ်ချင်း အရမ်းချစ်ဖို့ကောင်းတယ်\nမူလတန်းက သူငယ်ချင်း သန့်သန့် ရှင်းရှင်းပဲကွယ်\nအလယ်တန်း…၊ အထက်တန်း ကျော်တက်လှမ်း…\nအိုး…ဒီအတိုင်းပဲ ဒီအတိုင်းပဲ ဒီအတိုင်းပဲလေ…၊\nငယ်ငယ်တုန်းက သူငယ်ချင်း တဖြေးဖြေးလှသထက်လှလာ\nခင်မင်တဲ့ သူအများနဲ့ ရဲရဲတင်းတင်း တွဲလာ…\nအိမ်အပြန် ရုံးအဆင်းမှာ သီချင်းလေးဆို…။\nအသွင်ဆန်း စတိုင်ဆန်း သူမလွတ်တမ်း…\nငယ်ငယ်တုန်းက သူငယ်ချင်း အပြောင်းကြီး ပြောင်းလဲသွားပြီ\nအိမ်အပြန် ညဉ့်နက်နက်မှာ သီချင်းလေးဆို…။\nငွေတွေနဲ့ အချိန်တွေနဲ့ သူရေတွက်…\nလူတစ်ယောက်ရဲ့ ဘ၀ကို အပိုင်းသုံးပိုင်းပိုင်းပြီး ဒသနဆန်ဆန်ရေးခဲ့တဲ့ သီချင်းပါ…။\nသူ့ခေတ်နဲ့ သူ့အခါ ဟိုလူတွေ ကော်ပီဆို ဒီလူတွေ ကော်ပီဆို လုပ်နေကြတဲ့အချိန်မို့…\nကိုဘွဲ့မှူးလည်း ကော်ပီသီချင်းရေး ခဲ့တယ် ထင်ပါရဲ့…။\nငယ်ငယ်တုန်းက အိမ်အပြန်ကျောင်းအဆင်းမှာ သီချင်းဆိုတဲ့ သူငယ်ချင်း…။\nကျောင်းပြီးလို့ လုပ်ငန်းခွင်ဝင်တော့ အိမ်အပြန် ရုံးအဆင်းမှာ သီချင်းတွေ ဆိုတဲ့ သူငယ်ချင်း…။\nအရွယ်လေး အတော်အတန်ရလာတော့ အိမ်အပြန် ညဉ့်နက်နက်မှာ သီချင်းဆိုတဲ့ သူငယ်ချင်း…။\nလက်ရာမြောက်တဲ့ ၀တ္ထုတို တစ်ပုဒ်လို ခံစားလို့ရတဲ့ သီချင်းလို့ ကျွန်တော်က တင်စားချင်ပါတယ်ဗျာ…။\nကိုင်ဇာရဲ့ ရွှေရတု အချစ် (သီချင်းရှင်ကို ကြင်နာပါ စီးရီးမှ)\nနားထောင်ရသူတိုင်းကို ပြုံးစေခဲ့သော မေတ္တာဘွဲ့ သီချင်းတစ်ပုဒ်ပါ…။\nကိုင်ဇာ့ သီချင်းတွေထဲမှာ ထင်ရှားတဲ့ သီချင်းလည်း ဖြစ်ပါတယ်…။\nကိုင်ဇာ ရဲ့ ရှေးရှေးတုန်းက ပုံပြင်လေး (တူနှစ်ကိုယ်တိုင်းပြည် စီးရီးမှ )\nအိနြေ္ဒမရ ချစ်ကြတာ L…O…V…E လပ်ဖ်)\nLOVE, KISS, GO WENT GONE\nစတဲ့ အင်္ဂလိပ် စကားလုံးလေးတွေနဲ့ သီချင်းဖွဲ့ပြသွားတာပါ…။\nကိုင်ဇာ ရဲ့ ရိုးမရဲ့ ညနေ (တူနှစ်ကိုယ်တိုင်းပြည် စီးရီးစ်…။)\nရိုးမပေါ်က သစ်ခုတ်လုပ်သားတွေရဲ့ ဘ၀ကို စာနာစွာရေးဖွဲ့ခဲ့တဲ့ သီချင်းကောင်းလေးတစ်ပုဒ်ပါ…။\nရိုးမရဲ့ ညနေခင်းလေးကိုတောင် အလှကြည့်ဖို့ မအားပါခင်ဗျာ…ဆိုတဲ့ သီချင်းဗျာ…။\nချစ်ကောင်းရဲ့ ကိုယ့်ကိုနားလည်ပေးပါ ကလေးရယ် (အလှည့် စီးရီး…။ နောက် ကဗျာဘွဲ့မှူး ပြန်ဆို…။)\n(မင်းရဲ့ မျက်နက်ဝန်းထဲ ငုံ့ကြည့်လိုက်စဉ်ဝယ်…\nရင်ထဲက နားနဲ့ ကြားတဲ့ အဓိပ္ပာယ်ရှာဆဲပဲ…\nအချစ်ကလေး ကိုယ့်ကို နားလည်ပေးပါ ကလေးရယ်…\nလူတွေ လူတွေ မေးငေါ့ မျက်စောင်းထိုး ကလေးဘ၀ဆိုးမှာစိုး…\nကိုယ့်ကြောင့် ဖြူစင်သေးတဲ့ ကလေးကို လူအထင်သေးမစိုးတယ်…\nကြိုတင်ကာ လက်တွဲ ဖြုတ်ခဲ့ပြီကွယ်…။)\nဒါက ချစ်ကောင်းရဲ့ ပေါက်စီးရီးတစ်ခုဖြစ်တဲ့ အလှည့်ထဲက\nစောဘွဲ့မှူးကြီးရဲ့ တေးရေးရာဇ၀င်ကို ခန့်ညားစေသော သီချင်းလို့ ကျွန်တော်က တင်စားချင်တာပါ…။\nလွှမ်းမိုး ရဲ့ ကိုပေါ (စီးရီး မမှတ်မိ…။ နောက် ကဗျာဘွဲ့မှူး ပြန်ဆို…။)\n(တစ်ခါတုန်းက ဒို့ရွာမှာ သဘောကောင်းပြီး ဆင်းရဲတယ်\nကိုပေါလို့ အများခေါ်တဲ့ ပေါချာချာ လူတစ်ယောက်ရယ်…\nရင်မှာသိုသိပ် တိတ်တိတ်သာ ချစ်ရှာနေတော့တယ်…။\nသူဌေးသမီးကျောင်းကိုအပြန် နွားလှည်းနဲ့ လိုက်အပို့မှာ…\nရင်ထဲက အချစ်တွေဟာ အိုးမလုံ အုံပွင့်လာ…\nငွေအသပြာတစ်သောင်းတိတိသာ အဖေ့ဆီ တင်တောင်းပါ…။\nဒီအချိန်မှာ ရသမျှအလုပ်ကို နေရာမရှောင်လုပ်ကာ…\nအဟာရ သိဒ္ဓိပြီးသလို မစားရက်မသောက်ရက်နဲ့…\nပူပျင်းတဲ့ ကြောပြင်ဟာ အချစ်စိတ်ကြောင့်အေးမြကာ…\nစိုစွတ်တဲ့ မိုးရေတွေ သူ့ကိုလေ မဟန့်တားသာ…\nသူဆုထားတဲ့ ငွေလေး တစ်သောင်းမပြည့်တပြည့်မှာ…\nသူရည်ရွယ်တဲ့ အမျိုးသမီးဟာ တခြားအိမ်ထောင်ပြုရှာ…\nကိုပေါရဲ့ အုတ်ဂူလေး ဒို့ရွာအပြင်မှာ ရှိတယ်…\nဒီသီချင်းလေး နားထောင်ရင်း အားလုံးလည်း မှတ်ထားပါ…\nအိပ်ယာဝင်ပုံပြင်တစ်ပုဒ်ကို နားထောင်လိုက်ရသလို ပါပဲ…။\nလူတစ်ယောက် ဘ၀ပျက်လောက်အောင်တော့ မကြည်စားသင့်ပါဘူးဆိုတဲ့…\nMassage လေးကလည်း ကျွန်တော်တို့ရင်ထဲကို အလိုလိုရောက်ရှိခဲ့…။\nကရုဏာရသ အပြည့်ရမယ့် သီချင်းလေးပေါ့…။\nလေးဖြူ ပြန်ဆိုတဲ့ ဖန်ဆီဒိုင်း (နောက် ဖြူဖြူကျော်သိန်းလည်း ပြန်ဆို)\nလေးဖြူပဲ ပြန်ဆိုတဲ့ ငါ့အသည်းကို မြန်မြန်ခွဲပါ (မျိုးမျိုး-GHOST RIDER လည်း ဆိုခဲ့)\nအရင်က စောဘွဲ့မှူးကိုယ်တိုင်ဆိုခဲ့ပြီး နောက် စိုးလွင်လွင် ပြန်ဆို\nနောက်တော့ အငဲ ပြန်ဆိုခဲ့တဲ့ ရောဂါ…။\nလွှမ်းမိုးရဲ့ အရှေ့ရန်ကုန် အနောက်ရန်ကုန် (သျှီ သို့ သစ်ခုတ်သမားရဲ့ လွမ်းခြင်း စီးရီး)\nလွှမ်းမိုးရဲ့ ရပ်ကွက်ထဲမှာ ဒီလိုပဲ ရှိတယ် (မိုးစက်တင်လေ စီးရီး)\nမျိုးကျော့မြိုင် ရဲ့ မှားတဲ့ဘက်မှာ\nအမေဆိုပြလိုက်တော့ ရွှေသားအတိပြီးတဲ့ လင်ဗန်းကြီးပဲ မက်မောကာ…\nစိုးပိုင် ရဲ့ သီတာသီတာသီတာ(အနီးဆုံးလူ စီးရီးစ်)\nထွန်းအိန္ဒြာဗို ရဲ့ မချစ်ရင် မနေနိုင်တာကလွဲလို့…။\nပိုးဒါလီသိန်းတန် ဆိုခဲ့တဲ့ အလွမ်းဧည့်သည်…။\nအောင်ရင် ပထမဆုံးစီးရီးစ် ရဲ့ တိုင်တယ်သီချင်း မိုးသိပါစေ…။ (နောက်ကိုင်ဇာပြန်ဆို…။)\nရင်ထဲ မှတ်ဥာဏ်အညှိုးတွေ မထားပါ…\nမိုးကို ချစ်လိုက်တာလေ…မိမိုးကို ချစ်လိုက်တာလေ…ဆိုတဲ့သီချင်း…။\nကဲ…ဒီပို့စ်ကို ဖတ်ရှုနေသော မိတ်ဆွေ…။\nအထက်မှာ ကျွန်တော်တင်ပြခဲ့တာ စောဘွဲ့မှူးကြီးရေးခဲ့တဲ့ သီချင်းတချို့တစ်ဝက်ပါ…။\nဒီလောက်နဲ့ပဲ…စောဘွဲ့မှူးဟာ သီချင်းရေးဆရာ စစ်စစ်ကြီးတစ်ယောက်ဖြစ်ကြောင်း\nစောဘွဲ့မှူး သီချင်းတွေက သံစဉ် ချိုပါတယ်…။\nစာသားတွေကလည်း ဒသန ယူမလား…။\nအချစ် ယူမလား…။ ဟာသ ယူမလား…။\nအဲဒီလူကြီးက ၀ တာလည်း မပြောနဲ့…။\n၀က်ခေါင်းတစ်လုံး လုံး ကုန်အောင် တုတ်ထိုး လုပ်စားသတဲ့…။\nတစ်ခါလည်း ဆိတ်ဦးနှောက် ၅ လုံးလောက် ကုန်အောင်စားပြစ်လိုက်လို့\nတစ်ခါတော့ ၁၉ လမ်းက ဆိုင်တစ်ဆိုင်မှာ ၀က်လက် ၀က်ခြေထောက် သွားစားတာ\nဆိုင်က မရောင်းတော့ဘူး ဆိုပြီး မောင်းထုတ်ရတဲ့ အထိ တဲ့…။\nဆရာသိမ်းတင်သားက ဆောင်းပါးတစ်ပုဒ်ထဲမှာ အဲဒီအကြောင်းတွေ ပြန်ရေးပြီး\nစောဘွဲ့မှူးကြီးကို လွမ်း ပါတယ်…။\nကျွန်တော်လည်း ဖတ် ပြီး ၀င်လွမ်းမိပြန်ပေါ့…။\nအော် အလွမ်းဆိုတာ ကူးစက်တတ်လေသလား…။\nဒီလောက် သံစဉ်ချိုချိုလေးတွေနဲ့ စာသားအဖွဲ့အနွဲ့ကောင်းကောင်းလေးတွေ ပေါင်းစပ်ပြီး\nတစ်ခါက စီးရီးတစ်ခုထဲမှာ ဘယ်သူမှ မလုပ်ဖူးမရေးဖူးတဲ့ သီချင်းတစ်ပုဒ်ကို ရေးပါသတဲ့…။\n( ဆရာဝန် ညွှန်ကြားချက်ကြောင့်မင်းလေးထံ မောင်ပြန်လာခဲ့ပြီ )\nအဲဒါ သီချင်းတစ်ပုဒ်လုံးမှာ ပါတဲ့ စာသားတဲ့ ခင်ဗျ…။\nစောဖြူ ဆိုခဲ့တယ် ဆိုလား…။\nမယ်လိုဒီ အတက်အဆင်းတော့ ပါပါတယ် တဲ့…။\nလုပ်ချင်ရင် ဘယ်သူ့မှ ဂရုမစိုက်ပဲ လုပ်မယ့်လူကြီး…။\nခင်ဗျားပြောမှ ဆက်စပ်မိတယ် ကိုကြွက်နီရေ…။\nGHOST RIDER မျိုးမျိုး တစ်ယောက်လည်း ကိုဘွဲ့မှူး ပရိသတ်ပဲ ထင်ပါရဲ့…။\nသူ့ စီးရီးတစ်ခုဖြစ်တဲ့ တစ္ဆေရိုင်းစီးရီး မှာ ကိုဘွဲ့မှူးရေးတဲ့ သီချင်းတစ်ပုဒ် ကို\nမေ့ဆေးမပေးနဲ့…မေ့ဆေးမပေးနဲ့ ငါ့အသည်းကို မြန်မြန် ခွဲပါ…။\nအောင်မယ်…အဲဒီသီချင်း ကိုဆိုသွားတဲ့ မျိုးမျိုးရဲ့ မု(ဒ်)ကလည်း အမိုက်စားခင်ဗျ…။\nမှန်တာ ၀န်ခံရရင် လေးဖြူဆိုတော့ အရမ်းမိုက်သွားတာမှန်ပေမယ့်…\nကျွန်တော်က မျိုးမျိုး ဆိုခဲ့ကတည်းက အဲဒီသီချင်းကို ညွတ်ခဲ့တာဗျ…။\nအရေးအခင်း ဖြစ်လို့ ကျောင်းပိတ်ထားချိန်မှာပေါ့…။\nရွာက အမေ့အိမ်ရှေ့ ဂစ်တာတစ်လက်နဲ့…\nကျွန်တော်က ခုနှစ်အိမ်ကြား ရှစ်အိမ်ကြားအော်မိပါတယ်…။\nမေ့ဆေးမပေးနဲ့…မေ့ဆေးမပေးနဲ့ ငါ့အသည်းကို မြန်မြန်ခွဲပါ…။\nသီချင်းတောင်မဆုံးသေးဘူး…အိမ်ရှေ့အိမ်က ဘကြီးဦးအုန်းရွှေ ရောက်လာပြီး…\nဘယ့်နှယ့်ပေါက်ကရတွေ လျှောက်အော်နေရတာလဲ ဆိုပြီး\nဆူပြော…ပြောတဲ့အခါ သီချင်းဆုံးအောင် မဆိုရလို့ ဖီးလ်ကွေးသွားတဲ့ ကျွန်တော့်အတွက်…\nသီချင်းဆိုတာပဲရှင် သီချင်းထဲပါတာ အော်တာပေါ့…\nမင်းကလည်း မင်းပဲ…အဲဒီသီချင်း နောက်မဆိုနဲ့…ကျက်သရေမရှိဘူး\nဆိုပြီး ကြိတ်ဆူတာ ဗျ…။\nကိုဘွဲ့မှူး လုပ်ခဲ့တဲ့ စာသားတစ်ကြောင်းတည်းနဲ့ သီချင်းတစ်ပုဒ်လုံးပြီးသွားတာမျိုးလည်း\nမျိုးမျိုး တစ်ယောက် လုပ်ခဲ့သေးတာပေါ့ဗျာ…။\nရေးသူက GHOST RIDER မျိုးမျိုး…။\nဆိုသူကလည်း မျိုးမျိုး ပဲ ခင်ဗျ…။\n၁၉၉၃ လောက်က ထွက်ခဲ့တဲ့ ဆိုး စီးရီးမှာ အသေအချာပါခဲ့တာပေါ့…။\nအဲဒီတုန်းကတော့ ကျွန်တော့်မှာ အထူးအဆန်းကြီးတွေ ဖြစ်လို့…။\nဆိုတဲ့ စာသားနဲ့ ဆူညံတဲ့ ဂစ်တာသံတွေပဲ ပါခဲ့တယ်ဗျာ…။\nသီချင်းအမျိုးအစားက Thrush Metal ဆိုလား…။\nကွယ်လွန်သွားပြီဖြစ်တဲ့ စောဘွဲ့မှူးကြီးကို ကျွန်တော် လွမ်းပါတယ်…။\nသံစဉ်ချိုချိုလေးတွေနဲ့ စာသား မိုက်မိုက်လေးတွေ ဖန်တည်းတတ်တဲ့\nစောဘွဲ့မှူး ရဲ့ နှလုံးသားကို လွမ်းမိတာပါ…။\nဒီပို့စ်ကို အစမှနေ အဆုံးထိတိုင် စိတ်ရှည်လက်ရှည်ဝင်ဖတ်ခဲ့သော…\nခင်ဗျားလည်း စောဘွဲ့မှူးကြီးရဲ့ ပရိသတ်တစ်ယောက် ဖြစ်မှန်းမသိ ဖြစ်နေတာမျိုး…\nစောဘွဲ့မှူးကြီးရေးတဲ့ သီချင်းတွေကို သတိတရနဲ့ လွမ်းဆွတ်သတိရနေတယ်ဆိုတဲ့အကြောင်း\nကွန်းမန့်လေး ရေးပြီး ပူးပေါင်းပါဝင်ခဲ့ပါဦးလို့…။\nဟုတ်ကဲ့…လွမ်းပြီ ဆိုမှတော့ ကျွန်တော်တို့က ပို…ကို…ပိုရမှာပေါ့ဗျာ…။\nကိုင်ဇာ + ခိုင်ထူး Two Men Show\nကျွန်တော် တို့ ငယ်ငယ်က ကိုင်ဇာ ခေတ်ကို တစ်မေ့တစ်မောကြီး ဖြတ်သန်းခဲ့ရဖူးပါတယ်…။\nဆယ်ကျော်သက် နှောင်းပိုင်းကာလတွေကျတော့ ခိုင်ထူး ဘက် နည်းနည်း ယိုင်မိပြန်ရော…။\nဒါပေမယ့် ဒီ ၂ ယောက်ကတော့ လူငယ်တွေရဲ့ အသည်းနှလုံး ခင်ဗျ…။\nသူတို့ ၂ ယောက်က ဘယ်လို အဆိုတော်တွေတဲ့လဲ…။\nသူတို့ ၂ ယောက် နာမည်ကြီးနေတဲ့ ကြားထဲက စိုးလွင်လွင် က\nချစ်လူမိုက် စီးရီး နဲ့ ပေါက်ထွက်လာခဲ့ပါတယ်…။\nအဲဒီတုန်းက စာနယ်ဇင်းတွေ ရဲ့ အရေးအသားကို\nစိုးလွင်လွင် ဆိုတာ ကိုင်ဇာ အမာစား၊ ခိုင်ထူး အပျော့စားတဲ့…။\nအဲဒီလောက်ဆိုရင် ကိုင်ဇာ နဲ့ ခိုင်ထူး ရဲ့ အပျော့ အမာကို ခင်ဗျားတို့ ခန့်မှန်းမိလောက်ရောပေါ့…။\nမိန်းမယူတော့ ခိုင်ထူးက အရင်ယူပါတယ်…။\nပရိသတ်က ခိုင်ထူးမှ ခိုင်ထူး ဖြစ်နေတဲ့ အချိန်မှာ ဆရာဝန်မ တစ်ယောက်နဲ့ ယူခဲ့တာဖြစ်ပေမယ့်\nပကာသနဖက်တဲ့ မင်္ဂလာဆောင်ပွဲကြီး မကျင်းပခဲ့ပါဘူး…။\nမင်္ဂလာဆောင်မယ့် ပိုက်ဆံတွေကို လှူခဲ့တန်းခဲ့ ပါတယ်…။\nသာဓု…၊ သာဓု…၊ သာဓု…ပါ ခိုင်ထူးရေ…။\nဘာပဲ ဖြစ်ဖြစ် ဒါဟာ သာဓု ခေါ်ကို ခေါ်ပေးရမယ့် ကိစ္စကြီးကို ဗျ…။\nနောက်နည်းနည်း ကြာမှ ကိုင်ဇာက အင်းလျားလိတ်မှာ အဆိုတော်မကြီးတစ်ယောက်နဲ့\nမင်္ဂလာပွဲက ဘယ်လောက်တောင် ခမ်းနားခဲ့သလဲဆို…\nအဲဒီတုန်းက မင်္ဂလာဆောင်ပြီးဖြစ်နေတဲ့ ခိုင်ထူးကတော် ကတောင်…\nအားကျတယ်လို့ ထုတ်ပြောရတဲ့ အထိပါပဲ…။\nအင်းလျားလိတ်မှာ ခမ်းခမ်းနားနား ကြီးကြီးကျယ်ကျယ် မင်္ဂလာမဆောင်လိုက်ရတာကိုပဲ\nကျွန်တော်တို့ ခေတ်ရဲ့ ဂီတ သူရဲကောင်း ခိုင်ထူးနဲ့ ကိုင်ဇာတို့ဟာ\nသူတို့အိမ်ထောင်ဖက်တွေနဲ့ အသီးသီး ကွာရှင်းပြတ်စဲခဲ့ကြပါတယ်…။\nအဲဒီခေတ်က အင်တာဗျူးတစ်ခုထဲမှာ ခိုင်ထူးက ကိုင်ဇာ့ကို အားကျကြောင်းပြောခဲ့တာလေး\nကိုင်ဇာရဲ့ မေတ္တာဂေဟာလိုသီချင်းမျိုးတွေ သူမဖန်တည်း နိုင်တဲ့အကြောင်းနဲ့\nအဲဒီလို ဇာတ်လမ်းပါတဲ့ သီချင်းလေးတွေကို ဖန်တည်းချင်တဲ့ အကြောင်းပြောခဲ့တာပါ…။\nခိုင်ထူးရဲ့ နောက်ပိုင်း စီးရီးစ်တွေထဲမှာ\nအဲဒီလို ဇာတ်လမ်းဆန်ဆန် သီချင်းလေးတွေ တော်တော်များများကိုဆိုခဲ့ပါတယ်…။\nအဲဒါနဲ့ ပတ်သက်လို့ ၁၉၉၅ ခုနှစ်ထုတ် အလင်္ကာဂီတ ဂျာနယ်တစ်စောင်ထဲမှာ\nအင်တာဗျူးဆရာ ကိုဦး(သင်္ချာ) ရဲ့ အမေးနဲ့ ခိုင်ထူးရဲ့ အဖြေတို့ကို အခုလို ဖတ်ခဲ့ကြရပါတယ်…။\nမေး။ ။ (ကို) ခိုင်ထူး သီချင်းတချို့ဟာ နောက်ပိုင်း ဘယ်လိုဖြစ်လာလဲ ဆိုတော့ Story ဆန်လာတယ်…။\nအကြောင်းအရာပိုင်း လေးတွေ ပါလာတတ်တယ်…။ အရင်ကလို နမိတ်ပုံသီချင်းလေးတွေ\nခိုင်ထူး။\t။ အကြိုက်သဘောပေါ့ဗျာ…။ ဟုတ်ပါတယ်…။ ကျွန်တော့်ရဲ့ နောက်ပိုင်းသီချင်းတွေမှာ\nအကြောင်းအရာပိုင်းတွေ များလာပါတယ်…။ ကဗျာဆန်တဲ့ သဘောတွေကတော့ ကိုနေ၀င်းတို့ဆီ\nလောက်ပဲ ရှိတာကိုး…။ အခုနောက်ပိုင်းကျတော့ ဘ၀တွေပါလာပြီ။ ပြောချင်တာတွေ များလာပြီ။\nကျွန်တော်ပြောချင်တဲ့ သဘောက ဒီလိုပါ…။ ဇာတ်လမ်းတွေအများကြီးရှိတယ်…။ အကြောင်းအရာ\nတွေ အများကြီးရှိတယ်…။ ဒီအထဲကမှ အားလုံးနဲ့ကိုက်ညီမယ့် လိုက်လျောညီထွေရှိမယ့်\nအကြောင်းအရာပိုင်းတွေကို ရွေးရပါတယ်…။ အခြေအနေအရပ်ရပ် ကြောင့် မလုပ်ဖြစ်တာလည်း\nအများကြီးပေါ့ဗျာ…။ ဖြစ်နိုင်ရင်တော့ ဇာတ်လမ်းသဘောလေးတွေပဲ ဆိုချင်တဲ့ ဆန္ဒရှိနေပါတယ်…။\n၂ ယောက်လုံး အောင်မြင်နေတဲ့ အချိန်မှာ…ခိုင်ထူးက ကိုင်ဇာ ရဲ့ သီချင်းပုံစံလေးတွေကို\nသူတို့ ၂ ယောက်ရဲ့ တူညီတဲ့ အချက်တစ်ခုက ကျောင်းသီချင်းလေးတွေ ထည့်ထည့်ဆိုကြတာနဲ့\nတက္ကသိုလ် ကျောင်းသားကျောင်းသူတွေက လက်ခံအားပေးကြတာပါ…။\nခိုင်ထူးမှာ စစ်ကိုင်းလမ်းလို ကျောင်းအငွေ့အသက်ပါတဲ့ သီချင်းလေးတွေ ရှိခဲ့သလို…\nကိုင်ဇာမှာလည်း နေ၀င်မှာစိုးတယ်၊ RASU ကမမ၊ ကျောင်းဖွင့်ရင် စတဲ့ ကျောင်းသီချင်းလေးတွေ\nခိုင်ထူးကတော့ အောင်မြင်နေတဲ့အချိန်မှာ စိုးပိုင်နဲ့ ၂ယောက်တွဲလို့…\nTwo Men Show ကျင်းပခဲ့ဖူးပါတယ်…။\nကိုင်ဇာ ကတော့ အောင်မြင်နေတဲ့ အချိန်မှာ One Man တွေ Two Men တွေ မရှိုးခဲ့ ဖူးပါဘူး…။\nအခု သူတို့ ခေတ်မဟုတ်တော့တဲ့ အချိန်မျိုးကြီးမှာ…\nခိုင်ထူး + ကိုင်ဇာ Two Men Show ကျင်းပမလို့ စီစဉ်နေကြသတဲ့…။\nတကယ့်ကို လိုက်ဖက်တဲ့ တွဲဖက်မှုပါပဲ…။\nအဲဒီရှိုးမှာ နိုင်မြန်မာရေးပြီး ကိုင်ဇာ ဆိုခဲ့တဲ့ နေဆီပျံမယ့်ငှက်သီချင်းကို\nအဲဒီ နေဆီပျံမယ့်ငှက်သီချင်းဟာ ခိုင်ထူးအာနဲ့ ပို မိုက်သွားမယ်ဆိုတာ ခင်ဗျားတို့ စောင့်သာကြည့်…။\nကိုနေ၀င်းရေးပြီး ခိုင်ထူးဆိုခဲ့တဲ့ စစ်ကိုင်းလမ်းသီချင်းကို ကိုင်ဇာက ဆိုဗျာ…။\nစစ်ကိုင်းလမ်းဟာလည်း ခိုင်ထူး နဲ့ လိုက်ဖက်သလို ကိုင်ဇာ့ အာနဲ့လည်း လိုက်ဖက်လိမ့်မယ်ဆိုတာ\nအင်း…ဒီပွဲမျိုးမှာ ကိုင်ဇာအမာစား…ခိုင်ထူးအပျော့စား လို့ဆိုကြတဲ့…\nစိုးလွင်လွင် သာ ရှိနေသေးရင်…\nသူကိုယ်တိုင် ရေးခဲ့တဲ့ RASU က မမ သီချင်းကို ဆိုခိုင်းမယ်ဗျာ…။\nလွမ်းတတ်ရင် လွမ်းပေဦးတော့ ကျောင်းဒကာတို့ရေ…။\nသူတို့ ပရိသတ်တွေကလည်း အငယ်ဆုံးက ၄၀ ကျော်တွေ ဖြစ်နေကြပါပြီ…။\nအော် ဘလက်ကြီးတောင် ၄၄ ခင်ဗျ…။\nကဲဗျာ…သူတို့ ၂ ယောက်ရဲ့ ပရိသတ်စစ်စစ် ဖြစ်ခဲ့ဖူးတဲ့ ဘလက်ကြီးကတော့\nခိုင်ထူး + ကိုင်ဇာ Two Men Show ကို\nအချိန်၊ ငွေ၊ လက်မှတ် စသည်ဖြင့် အဆင်ပြေရင် ကြည့်ဖြစ်အောင်ကြည့်ဖို့ ဆုံးဖြတ်ထားပါတယ်…။\nဘယ်နေ့ ဘယ်အချိန် ဘယ်နေရာမှာ ပွဲလုပ်မယ်ဆိုတာကတော့ မသေချာသေးဘူးတဲ့ ခင်ဗျ…။\nစီစဉ်နေကြတုန်း ဆိုတာပဲ သိရသေးတာပါ…။\nခိုင်ထူး + ကိုင်ဇာ တို့ကို စိတ်ဝင်စားတဲ့ ပရိသတ်တွေ ရှိနေသေးကြောင်း…\nပွဲစီစဉ်သူတွေ အားရှိအောင်…အသိပေးတဲ့အနေနဲ့ ဒီပို့စ်ထဲ ထည့်ရေးပေးလိုက်ရပါတယ်ဗျာ…။\nသေချာတော့လည်း ထပ် သတင်းပေးပါဦးမယ်ခင်ဗျာ…။\nမာလာဆောင် မောင်မလာဘူး…ဆိုတဲ့ သီချင်းရောပေါ့…။\nနှလုံးသား မက္ကဆီကို ဆိုတဲ့ စီးရီးစ် ထဲ ပါခဲ့တဲ့ သီချင်းတွေပါ…။\nသူ့ခေတ်တုန်းကတော့ ဟော့ တယ်ပေါ့…။\nအခုခေတ်တော့ ဖြူဖြူကျော်သိန်းတို့ အိပ်နေသလောက် ပါဗျာ…။\nပြီးခဲ့တဲ့ မတ်လ ၂၂ ရက်နေ့က အမျိုးသားဇာတ်ရုံမှာ ရှိုးပွဲကျင်းပသွားခဲ့ပါတယ်…။\nစကိုင်းနက်က တိုက်ရိုက်လွှင့်ပေးလို့ ဘလက်တို့ လည်း တစ်ချက်တစ်ချက် အလှည့်ပေးကြည့်မိတယ်ပေါ့ဗျာ…။\nကြည့်မိသမျှထဲမှာတော့ ဘရိတ်ကီ ရဲ့ ဒိုင်းနမိုက် အချစ် ကို အကြိုက်ဆုံးပါ…။\nလူပေါင်းမြောက်များစွာ ပြန်ဆိုခဲ့ကြတဲ့ သံစဉ်ဟောင်းကြီးပေမယ့်…\nဘရိတ်ကီ ရဲ့ တက်ကြွရဲတင်းတဲ့ ပါဖောမန့်စ်…\nဘရိတ်ကီ အတွက် အမှတ်တိုးတဲ့ သီချင်းလို့ပဲ ပြောပါရစေတော့…။\nLazy Club ရဲ့ တီးခတ်ပုံဟာလည်း ဘရိတ်ကီ နဲ့ မှ ပိုပြီး လမိုင်းကပ်ခဲ့တယ်လို့\nရှိုးပွဲကြီး တစ်ခုလုံးကိုတော့ မကြည့်လိုက်မိဘူး ဆိုတာဝန်ခံပါတယ်ဗျာ…။\nနီနီခင်ဇော်လေး အရမ်းအရမ်းကို လန်း လာတာကိုလည်း တွေ့ရပါတယ်ဗျာ…။\nအရင်ကနဲ့ကို မတူတော့ပဲ ဆရာဝန်ဖြစ်သွားမှ ပို Sexy ဖြစ်လာတယ်ရယ်လို့\nဆရာဝန် မဖြစ်ခင်က တင်းနစ်မယ် ဆရီနာဝီလျံ လို\nတောင့်တင်းတဲ့ ခန္ဓာကိုယ် ပိုင်ရှင်ခင်ဗျ…။\nမူရင်းနီနီခင်ဇော်နဲ့ လုံးဝကို မတူတော့ဘူးလို့ ထင်ရလောက်အောင်ကို လန်းနေပါကြောင်း…။\nI Just Call to Say I Love You သီချင်းကို မြန်မာစာသားပြန်ထည့်ထားတဲ့…\nအားလုံးကို မင်းအတွက်ပေးမယ် ဆိုတဲ့ သီချင်းကို နီနီခင်ဇော်က ပြန်ဆိုပါတယ်…။\nဘလက်ကြီးကတော့ သီချင်းထက် လူကို ပို သဘောကျမိခဲ့ပါကြောင်း…\n(သီချင်းတော့ နားမထောင်ပဲ လူ ကိုချည်း အသားလွတ်ကြည့်နေတာဖြစ်မှာပေါ့…။)\nလူက သီချင်းထက် ပို Sexy ဖြစ်ပါတယ် ဆိုတဲ့ အကြောင်း…\nနောက်ဆို နီနီခင်ဇော် ရဲ့ သတင်းတွေ…ဓါတ်ပုံတွေကို မျက်ခြေမပြတ်စောင့်ကြည့်တော့မည် ဖြစ်ပါကြောင်း…\nနောက် အမေရိကားက လာပြီး ဆိုပေးတယ် ဆိုတဲ့ ဇယံဓ…နဲ့ စုံတွဲဆိုသွားတာလေးလည်း\nနော်လီဇာ့ သမီးလေး လည်း အတော်လန်းတာကို သတိထားမိပါကြောင်း…။\nဖြူဖြူကျော်သိန်း ကြီးလည်း လာရောက်သီဆိုသွားကြောင်း ပြန်ကြားရပါတယ်…။\nဒေါက်တာဖြူဖြူကျော်သိန်း ကြီးကို အရမ်းအရမ်း အားနာမှုတွေ\nဖြစ်ရပါတယ် ဆိုတဲ့ အကြောင်း…ဟေးဟေး…ဒီလိုပဲ ရေးရတာပဲကွယ်…။\nဖြူဖြူကျော်သိန်းက ဘလက်ကြီး အရမ်းအရမ်းကြိုက်တဲ့ ရက်ရက်စက်စက် သီချင်းကို\nမိုက်ကယ်ဂျက်ဆင် ရဲ့ Beat It ကိုပြန်ဆိုထားတဲ့ ချစ်ကြည့် သီချင်းကို တော့\nJADE DRAGON အက အဖွဲ့နဲ့ တွဲဖက်ပြီး ဆိုသွားပါတယ်တဲ့…။\nချစ်ဖူးမှ အချစ်အကြောင်းတွေကို ပြောကြပါလား…\nချစ်ပြီးမှ အချစ်ရဲ့ ကိုယ်တွေ့စကားတွေပြောပါလား…\nဖြူဖြူကျော်သိန်း ပါဖောမန့်စ် နဲ့ အကအဖွဲ့တွေရဲ့ ကကွက်တွေနဲ့…\nတော်တော်မိုက်မယ်ဆိုတာ ဘလက်ကြီး ခန့်မှန်းမိပါတယ်…။\nဂျေမောင်မောင် ကြီးရဲ့ ဘာဂျာ နဲ့ တွဲဖက်ပြီး ညလူပျိုသီချင်းကို ဆိုသွားတာလည်း\nကောင်းတာလေးတွေ ပြောပြီးတော့ နည်းနည်း ရုပ်ဆိုးတဲ့ ကိစ္စလေး\nမေခလာ…။ ဟုတ်ပါတယ် မြန်မာပြည်ရဲ့ ဒစ္စကိုကွင်း ရယ်လို့…\nခမ်းနားကြီးကျယ်ခဲ့တဲ့ နော်လီဇာ ရဲ့ ရှိုးပွဲကို မေခလာကြီးလည်း တက်ရောက်\nအခုတလောမေခလာကို ကျွန်တော် သတိထားမိတာက\nအသက်ကြီးလာတာနဲ့အမျှ တည်တည်တံ့တံ့ခန့်ခန့်ထည်ထည် ဖြစ်စေမယ့်\nစကားမျိုးတွေ မပြောပဲ ဗရုတ်သိတ်ကျလွန်းလာတယ်လို့ ခံစားရပါတယ်…။\n(ဒါ…ဘလက်ချောရဲ့ တစ်ဦးတည်း အမြင်ဖြစ်လို့ လွဲချင်လည်း လွဲနိုင်ပါတယ်ဗျာ…။)\nနော်လီဇာ ဆိုတဲ့ နာမည်တစ်လုံးတည်းနဲ့ ကျင်းပတဲ့\nရှိုးပွဲကြီးမှာ နော်လီဇာရဲ့ ဂုဏ်သိက္ခာကို ထိခိုက်စေမယ့် စကားလုံးတွေ မသုံးမိဖို့\nပါတဲ့…။ သူတို့ငယ်ငယ်က အဲဒီ ဘော်လီမပါတဲ့ နော်လီဇာ ဆိုပြီး\nဘလက်ကြီးကတော့ မေခလာ့ ပြောစကားအတွက် နော်လီဇာကြီးကို\nအားတောင့် အားနာ ဖြစ်နေမိပါတယ်…။\nဟုတ်တယ်…ဟုတ်ခဲ့တယ် ဆိုရင်တောင်မှ ဒီလိုစကားလုံးကြီးကို\nအဲဒီစကားကို ပြောလိုက်တဲ့အချိန်မှာ နော်လီဇာကိုယ်တိုင်\nစိတ်မကောင်းဖြစ်သွားနိုင်တယ် လို့ ဘလက်ကြီးက ကိုယ်ချင်းစာလိုက်နိုင်ပါတယ်…။\nနော်လီဇာ တစ်ယောက် သီချင်းတွေကို နောက်နှစ်ပေါင်းများစွာ…\nSexy ဖြစ်သော ဘလက်ချော တင်ပါးကြီးများ\nပလေးဘွိုင်း မဂ္ဂဇင်းရဲ့ အလယ်ခေါင် စာမျက်နှာတွေကိုမှ\nဘလက်ကြီးတို့ရဲ့ နားစွန်နားဖျားရပ်ကွက်ထဲ ရောက်ချလာပါတယ်ခင်ဗျာ…။\n၂၀၁၂ ခု မတ်လအတွင်းက တဲ့…။\nဖြစ်ချင်တော့ အဆန်းထွင်ချင်တဲ့ ပလေးဘွိုင်းလူကြီးမင်းတွေက…\nဗိုလ်လုပွဲမှာ ပလေးဘွိုင်းမော်ဒယ်မလေး အဲလိဇလက် ဒစ်ဆင် ကို\nပြီးမှ သူမရဲ့ မို့မောက်တင်းရင်းတဲ့ တင်ပါး ၂ ခု ကြားမှာ ဂေါက်သီးကို တင် သတဲ့…။\nဟေးဟေး…။ တော်တော် ဗရုတ်ကျတဲ့ လူကြီးမင်းတွေ ခင်ဗျ…။\nဒါ လူမြင်ကွင်းက ကိစ္စတွေနော်…ကျောင်းဒကာ…။\nလူမမြင်ကွယ်ရာက ကိစ္စတွေ ဆို ဘယ်လိုများနေမလဲလို့…\nအလုပ်ရှုပ်ခံပြီးစဉ်းစားမနေပါနဲ့ဗျာ…။ ဖတ်စရာရှိတာ ဆက်ဖတ်ပါ…။\nအဲဒီလို တင်ပါးပေါ် ဂေါက်သီးတင်ပြီးသကာလ…\nကယ်ဗင်ကလိန်း ဆိုသူကြီးက ဂေါက်ရိုက်တံကြီးနဲ့\nမှောက်ရက်အိပ်ပေးနေတဲ့ မော်ဒယ်မလေးရဲ့ တင်ပါးတစ်ခြမ်းက\nဇာတ်ပေါင်းရရင် တင်ပါးကို ဂေါက်ရိုက်တံနဲ့ အရိုက်ခံရတဲ့ မော်ဒယ်မလေးက…\nဒေါ်လာ ၅ သိန်း ရလိုကြောင်း ရှေ့နေတွေကနေတစ်ဆင့်\nမော်ဒယ်မလေးတွေ တင်ပါးက ဒေါ်လာ ၅ သိန်းဆိုတော့ ဈေးသိတ်ကြီးလွန်းပါတယ် ဗျာ…။\nဘလက်ချောဆိုသူကြီးက သူ့တင်ပါး မည်းမည်းကြီးတွေပေါ်မှာ ဂေါက်သီးတင်ပြီး ရိုက်လှည့်စမ်းပါ တဲ့…။\nမတော်တဆ အက်ဆီးဒင့် ဖြစ်ခဲ့ရင်လည်း ဒေါ်လာ ၅ ရာလောက်နဲ့ ကျေနပ်ပါ့မယ်…တဲ့…။\nဘလက်ကြီးတင်ပါးက ဆက်စီ မဖြစ်ပေမယ့်\nပေးရမယ့် ဈေးနှုန်းကတော့ ဆက်စီဖြစ်ပါတယ်ကွယ်…။\nနာမည်သုံးလုံး နဲ့ သောက်သောက်စားစား မင်းသားလေး\nနာမည်သုံးလုံး မင်းသားနဲ့ ချစ်သူဖြစ်နေတယ် ဆိုတာ မဟုတ်ပါကြောင်း…\n၀ါဆိုမိုးဦး ဘက်မှ ငြင်း ဆိုပဲ…။\nအင်း…ဘလက်ချောလည်း နာမည် သုံးလုံးနဲ့ပဲလေ…။\nမင်းသားမှ သောက်သောက်စားစား လူ့မင်းသားလေးပါ ခင်ဗျား….ခင်ဗျ…။\nဟိုတလောက ဘလက်ချောရေးလိုက်တဲ့ တောင်တန်းနှင့်တူသော ၀ါဆိုမိုးဦးတင်ပါးကြီးများ\nဆိုတာကို ဖတ်ပြီး ပရိသတ်က\n၀ါဆိုမိုးဦး နဲ့ ဘလက်ချောနဲ့\nချစ်သူဖြစ်နေကြတယ်လို့ ထင်ကြတာ နေမှာပါ…။\nမနေ့တစ်နေ့ကတောင် သမီးလေး ခရစ္စ က အပြင်မှာ ၀ါဆိုမိုးဦးကိုတွေ့တော့\nဦးဘလက်ကို လှမ်းသတိရတယ်ရယ်လို့ FB မှာ ရေးခဲ့သေးသဗျ…။\nအဲဒီလိုကြီးကို အောင်မြင်နေတာ ခင်ဗျာ…ခင်ဗျ…။\nမတန်မရာတွေ ဗျာ…။ ဟိုက ဆယ်ကျော်သက်မ နုနု လှလှ လေး…။\nခင်ဗျားကြီးက ၄၀ ကျော် ၅၀ နီးနေပြီ…။\nပြီးတော့ အသားမည်းမည်း ရုပ်ဆိုးဆိုးကြီး…။\nဘယ်သူကမှလည်း ခင်ဗျားနဲ့ မထင်ဘူး…။ စိတ်ကူးယဉ်မနေနဲ့…။\nဆိုပြီး အသားလွတ်ကြီး ၀င်ဟောက်သွားပါရောလားဗျာ…။\nအေးလေ…အောင်မြင်တော့လည်း ဒင်းက မနာလိုဖြစ်တာ နေမှာပေါ့…။\n၀ါဆိုမိုးဦးအကြောင်း ဆက် မရေးတော့ဘူး…ဒါဗျဲ…။\nမိုးမိုး ခြံထဲမှာ နှင်းဆီတွေ မပွင့်တော့ဘူး…ကိုကို…။\nမှတ်မိနေတယ်…။ ကောင်းကောင်းကြီး မှတ်မိနေပါတယ်…။\nမျက်စိထဲက ထွက်ကို မထွက်ဘူး ဆိုတဲ့ ဂျေညီညီ့ သီချင်း ပြန်အော်ရလောက်အောင်ကို\nနှင်းဆီ ရင်ခွင် အငြိမ့်ထဲမှာ လူရွှင်တော် လုပ်သွားတဲ့ အဆိုတော် မိုးမိုး ကို ပြောတာပါ…။\nမိခင်နှင့် ကလေး စောင့်ရှောက်ရေးဝတ်စုံကို ၀တ်လို့…။\nပီဘိ မိန်းမကြီးတစ်ယောက်လို သရုပ်ဆောင်ပြသွားတာများ မျက်စိထဲက ထွက်ကို မထွက်ဘူး…။\nအဲဒီ ပျက်လုံးခွင်မှာ ထွန်းထွန်း နဲ့ ရဲလေးက လင်မယား…၊ နေတိုးက အိမ်ဖေါ်…၊\nမိုးမိုး က မိခင်နှင့် ကလေးစောင့်ရှောက်ရေးအသင်းက မိန်းမကြီးပေါ့…။\nလက်ရှိလူရွှင်တော်တွေရဲ့ ပျက်လုံးတွေနဲ့ မတူခြားနားလေသောအခါ…\nနှင်းဆီ ကို ပင်တိုင်ထားလို့ အမည်အမျိုးမျိုးနဲ့ ကခဲ့ရတဲ့ အငြိမ့်ခွင်တွေ နည်းမှတ်လို့…။\nနိုင်ငံခြားတွေလည်း အကြိမ်ကြိမ်သွား ခဲ့ က ခဲ့ကြရတဲ့ နှင်းဆီ အဖွဲ့ပေါ့…။\nအခုလတ်တလောတောင် အမေရိကားမှာ ရောက်နေဆိုလား…။\nနေတိုး၊ ထွန်းထွန်း၊ ရဲလေး၊ မိုးမိုး၊ ကျော်ကျော်ဗို တို့ အများအားဖြင့် ပါဝင်ခဲ့ကြ…။\nအဲဒီကနေ ရဲလေးက အိမ်ထောင်ကျသွားတော့ မကတော့ဘူးဆိုပြီး နှုတ်ထွက်သွား…။\nသို့သော် ပြီးခဲ့တဲ့ မန္တလေးမှာကခဲ့တဲ့ ရတနာပုံနှင်းဆီ အငြိမ့်မှာကျတော့\nမိုးမိုး ကို မှတ်မှတ်ရရ နှစ်နှစ်ခြိုက်ခြိုက် ရှိသူတွေက မိုးမိုးပါမလာလို့\nအဖြေက တိတိကျကျ မရ…။\nအဲဒါနဲ့ မိုးမိုး ကို မေးတဲ့အခါ သူ့ဘက်ကတော့ ဘာမှ မရှိပါဘူး…။\nဒါရိုက်တာ မောင်မျိုးမင်းကိုပဲ မေးပါ ရယ်လို့\nအဲဒါနဲ့ မောင်မျိုးမင်း ကို အင်တာဗျူးကြည့်လိုက်တဲ့အခါ…။\nသူ့ကို ခေါ်ဖို့ ဖီလင်မလာလို့ပါ…။\nအငြိမ့်တစ်ခု ကတယ်ဆိုတာ တစ်ယောက်တည်းကလို့လည်း မရပါဘူး…။\nကျွန်တော်တို့ လက်ရှိကနေတဲ့လူတွေအားလုံးရဲ့ ဆုံးဖြတ်ချက်နဲ့ပဲ အလုပ်လုပ်ရပါတယ်…။\nကျွန်တော် မကြိုက်လို့ဆိုပြီး ဖြုတ်လို့မရပါဘူး…။\nအားလုံး စိတ်တူ သဘောတူ၊\nဟုတ်တယ် မပါသင့်ဘူး လို့ ဆုံးဖြတ်ကြတာကြောင့်ပါ…။\nမောင်မျိုးမင်းရဲ့ တင်းမာပြတ်သားတဲ့ အဖြေကြောင့်…\nမောင်မျိုးမင်းက မိုးမိုးကို ခေါ်ဖို့ ဖီလင် မလာဘူးတဲ့လား…။\nနှင်းဆီ အဖွဲ့မှာ မိုးမိုး မပါလို့ ဆိုတာထက်…\nဘာလို့ မပါတာလဲ ဆိုတဲ့အကြောင်း မောင်မျိုးမင်းက ရှင်းပြသွားတာကို…\nဖတ်ရတာက ပို ကြေကွဲစရာကောင်းနေပါရောလား မိတ်ဆွေတို့ရေ…။\nဒီလောက် စိတ်တူ ကိုယ်တူ ပျော်ပျော်ရွှင်ရွှင်လက်တွဲလာခဲ့ကြပြီးကာမှ ဆိုတဲ့အတွေးနဲ့\nမဆီမဆိုင် ကြားက ၀င်ပြီး မချင့်မရဲ ဖြစ်ရပါတယ်ဗျာ…။\nအောင်မြင်ပြီဆိုတာနဲ့ ကွဲကြပြဲကြ ဖြစ်ကြတာ ဖေါ်မြူလာတစ်ခုပေပဲလားဗျာ…။\nနှင်းဆီအဖွဲ့နဲ့ မိုးမိုး၊ မိုးမိုး နဲ့ မောင်မျိုးမင်း…။\nမကြီးစိုး (စိုးမြတ်သူဇာ) တစ်ယောက်\nအမေရိကားကို တစ်ပတ်ကြာသွားရောက် ပါမယ်တဲ့…။\nဧပြီ ၅ ရက်နေ့သွားပြီး ဧပြီ ၁၁ ရက်နေ့ ပြန်ရောက်ပါမယ်တဲ့…။\nသင်္ကြန်မှာတော့ ပြင်ဦးလွင်မှာ နားပါမယ် တဲ့…။\nကိုညီထွဋ် (ဇော်ဝင်းထွဋ်) တစ်ယောက်\nဒီနှစ် သင်္ကြန်ကို ရှစ်မိုင်လမ်းဆုံက မြိုင်ဟေ၀န်းပန်းခြံထဲမှာ…\nဇော်ဝင်းထွဋ် ရဲ့ အပြောက ဒီလိုပါဗျာ…။\nပန်းခြံထဲမှာ စင်ထိုးမယ်၊ ဆိုမယ်၊ တီးမယ်၊ မိသားစုတွေလာပြီး ရေကစားလို့ရမယ်၊\nပန်းခြံထဲမှာ ဖြစ်တဲ့အတွက် လုံခြုံရေးကောင်းတယ်၊ ရန်ဖြစ်တာမျိုးမဖြစ်ဘူး၊\nဖျာလေးခင်းပြီး နားနားနေနေ သီချင်းနားထောင်လို့လည်းရပါတယ်။\nဒံပေါက်ဆိုင်၊ အအေးဆိုင်၊ အကင်ဆိုင် စသည်ဖြင့်ပေါ့။\nအိမ်သာ၊ ရေချိုးခန်းပါရှိတဲ့အတွက် ရေမိုးချိုး၊ အ၀တ်အစားလဲ၊\nရေနားချိန်မှာ အိမ်ပြန်စရာ မလိုတော့ဘူးပေါ့။\nကဲ…မြိုင်ဟေ၀န်ပန်းခြံထဲမှာ ဇော်ဝင်းထွဋ် နဲ့ အင်ပါယာ ရှိနေပါမယ်တဲ့…။\nနံနက်ခင်းဂျာနယ်က ဒါရိုက်တာဝိုင်းနဲ့ အင်တာဗျူးလုပ်ထားတာလေး\nမေး။\t။ လာမယ့် ၂၀၁၅ ရွေးကောက်ပွဲမှာ သမ္မတ ဘယ်သူဖြစ်မယ်လို့ ယုံကြည်ပါသလဲ။\nဖြေ။\t။ ကိုဝိုင်းမှ မဟုတ်ပါဘူး၊ တစ်ကမ္ဘာလုံးက မျှောမှန်းတာက ဒေါ်အောင်ဆန်းစုကြည်ပဲ။\nမေး။\t။ အကယ်၍ ကိုယ်မျှော်မှန်းထားတဲ့ ဒေါ်အောင်ဆန်းစုကြည် သမ္မတ မဖြစ်ခဲ့ဘူးဆိုရင်\nနိုင်ငံရေးနောက်ဆက်တွဲ ဘာတွေ ဆက်ဖြစ်လာနိုင်မလဲ။\nဖြေ။\t။ ဒေါ်အောင်ဆန်းစုကြည်မဖြစ်ခဲ့ဘူးဆိုရင်လည်း သူဦးဆောင်တဲ့ လုပ်ငန်းစဉ်အောက်မှာပဲ\nကိုယ်တို့ အမြဲတမ်းရှိနေမယ်။ ကိုယ်တို့ရဲ့ ခေါင်းဆောင်က ဒေါ်အောင်ဆန်းစုကြည်ပဲ။\nဒါရိုက်တာ ၀ိုင်းကတော့ သမ္မတ ဖြစ်ဖြစ် မဖြစ်ဖြစ်\nကိုယ်တို့ရဲ့ ခေါင်းဆောင်က ဒေါ်အောင်ဆန်းစုကြည်ပဲရယ်လို့\nနောက် ဘယ်သူတွေ ပွင့်လင်းမြင်သာ ကြဦးမလဲ စောင့်ကြည့်ကြသေးတာပေါ့…။\nI will be back..!\n@ ရဲရဲတောက် ကေဇီ ;\nကျုပ် က ရင်းရင်းနှီးနှီး ပြောလိုက်မိရင် ဟိုထင်ဒီထင် ထင်ကြလွန်းလို့။\nပျိုပျို အိုအို ကျားကျား မမ ချစ်ခင်ရင် ခင်သလို ဒီလိုပဲ ပြောတတ်တယ်။\n– ကိုစောဝေကို အားနာတယ်\nပြောစရာမရှိ၊ ကဗျာက နည်းနည်းဝေးလို့။\n– စောဘွဲ့မှူးလို သူရဲကောင်းတွေ\nတေးရေး တေးဆို ဘယ်သူဘယ်ဝါတွေရယ်လို့ မကြည့်တတ်ခင်က ကြိုက်ခဲ့တဲ့ သီချင်းတွေထဲ စောဘွဲ့ သီချင်းတွေ အများကြီးပဲ။\nသူ့ သီချင်းစာသားတွေက နားလည်လွယ်၊ နားဝင်လွယ်တာကိုးးးး\nမိန်းမတန်မဲ့ ကိုပေါ သီချင်းကို ခုထိ ကာရာအိုကေသွားရင် ဆိုတုန်းပဲ။ နောက်ပြီး မှားတဲ့ဘက်မှာ ရယ်၊ မိမိုး ရယ် ရောပဲ။\nအမှတ်မမှားရင် မီးငယ် သီချင်းကလည်း သူရေးတာပဲလားမသိဘူးးး\n“အရင်က ချစ်သူ တကယ်လို့ မုန်းသွားရင် ကိုယ့်ကိုချစ်စေချင်ပါတယ်” ဆိုတဲ့ သီချင်းဟာလေ။\nခု ခေတ် သီချင်းတွေ နားထဲမတိုးတော့တဲ့ ကျုပ် အတွက် အလွမ်းပြေ ပြန်နားထောင်ဖို့ သတိရသွားပါပြီ ဆိုတဲ့ အကြောင်းးးးး\n– ကိုင်ဇာ+ခိုင်ထူး Two Men Show\nအဒေါ်တွေ ဦးလေးတွေရဲ့ အသဲစွဲတွေမို့ မကြိုက်သော်လည်း နားစွန်နားဖျား (စီဒီတူ ကိုဘလက်) ကြားရတဲ့ ဆိုခဲ့ရတဲ့ သူ ၂ ယောက်ပါ။\n– နော်လီဇာ ပြန်လာပြီ\nဒါကတော့ ကျုပ် ဖေနဲ့မေတို့ရဲ့ အသည်းစွဲ ဒိုင်းနမိုက်လေဒီကြီး နော်လီဇာပေါ့။ သူ့ ရှိုးခွေ ကိုဒီ ည ကြည့်လိုက်ပါ့မယ်။\nမမော် နောက်ပိုင်းမှာ အကြိုက်တွေ့တဲ့ထဲ အဖြူက တစ်မျိုး အနီက တစ်မျိုး ၂ ယောက်လုံးကို ကြိုက်ပါတယ်။\n– Sexy ဖြစ်သော ဘလက်ချောတင်ပါးကြီးများ\nဒါကတော့ ဝင် မဆွေးနွေးတော့ဘူးးးး ခွိ။\n– နာမည်သုံးလုံးနဲ့ သောက်သောက်စားစား မင်းသားလေး\nဒါ ဘယ်သူတုန်းတော့၊ မသိဘူးးးးးးးး၊\nဒါမဲ့ ဝါဆိုမိုးဥ က ဘယ်နားလှလို့ ဘာကို ကြိုက်မှန်းတော့ နားမလည်ဘူးတော့။\nအိချောပို ရဲ့ ကိုယ်လုံးလေးတော့ ခံစားလို့ရသားးးး\nကျုပ် ဘာသာ နဲ့ ပြောရရင် ဝါဆိုမိုးဥ က ဘာစော်မှ မနံပါဘူးဗျာ။\n– မိုးမိုး ခြံထဲမှာ နှင်းဆီပန်းတွေ မပွင့်တော့ဘူး…ကိုကို…။\nမပြောတော့ဘူးးး သူ့ အကြောင်းပြောရင် နိုင်ငံရေးတွေ ပါလာတော့မယ်။\nအင်းလေ ခီညား က ဝါဆိုမိုးအူး ဘယ်ခံစားတတ်မတုံး\nအသက်က ထက်ထက်မိုးအူးတို့ ဂျန်နရေးရှင်းလောက်ကိုး။\nတကယ်တော့ ဝါဆိုမိုးအူးဆိုတာ တားတားတို့အရွယ်ဝတ်။\nဒီလောက် အချိန်အတွင်းမှာ ဒီလိုကွန်းမန့်မျိုးရေးနိုင်တာဟာ\nအာရုံစူးစိုက်မှု အပြည့်ရှိနေလို့ ပါ ခင်ဗျာ…။\nကျေးဇူးအထူး…အထူးပါ ဒေါ်ခိုင်ဇာ ခင်ဗျား…။\nသေတောင် နောင်ကျဉ်သွားမယ့် အဖြစ်ဆိုးတွေတိုးခဲ့လည်း\nရင်ထဲ မှတ်ရန်ညှိုးတွေ မထားပါ\nကွက်ကွက် ကွင်းကွင်း ဖြစ်သွားတာပေါ့ သူကြီးရယ်…။\nတကယ်ကို ကွက်ကွက်ကွင်းကွင်း.. အညိုကွက်ကြီးထသွားသဗျ… ကျောင်းတကာ…\nအသံသွင်းထားတဲ့မှတ်တမ်းလည်းထွက်လာတာမို့.. မိုဒယ်မမလေးကိုယ်တိုင်ကိုက.. လိုလိုလားလား… အတင်းကို.. အရိုက်ခံတဲ့သဘောရှိပါတယ်..။\nရိုက်တဲ့သူက.. စိတ်လှုပ်ရှားပြီး..အလုံးကြီးနဲ့.. အလုံးသေး..မှားရိုက်မိပုံရပါသတဲ့.. (ပုံရှု့ )\nခိုင်ထူးကိုတော့.. သူ.. ယူအက်စ်ရောက်တုံး… သူကစင်ပေါ်မှာဆို.. ကျုပ်ကစင်အောက်ကနေ.. သံယောင်သီချင်းလိုက်ဆိုတာ.. အသံဝင်ပြီး အ်ိမ်ပြန်ရတယ်ကျောင်းတကာ..\nနှင်းဆီအငြိမ့်က.. ယူအက်စ်ရောက်နေပါတယ်..။ ဧပြီလပထမပါတ်လောက် မြန်မာပြည်ပြန်ပါမယ်တဲ့..။\nသူတို့ပထမဆုံးဝင်လာဖျော်ဖြေတဲ့ ဆန်ဖရန်ပွဲလည်း သွားကြည့်ခဲ့ပါတယ်ကျောင်းတကာ..\nနှင်းဆီကို..အရင်၂ခေါက်ခေါ်ကြတာမှာ ဆြာမောင်မျိုးမင်းမပါပဲ… ခေါင်းဆောင်မင်းသားအဖြစ်.. တင်မောင်ဆန်းမင်းဝင်းပါခဲ့တာပေါ့ကျောင်းတကာ..\nသူတို့ဒုတိယအခေါက်မှာတော့.. မောင်မျိုးမင်းကိုယ်စား.. မိုးမိုးက.. ပြက်ကွက်တွေတချို့..ရေးတယ်ဖန်တီးတယ်..လုပ်ပုံရပါတယ်…။\nဒီတခေါက်… မိုးမိုးမပါလာပါဘူးရယ်လို့.. ပြောလိုက်ရပါတယ်… ကျောင်းတကာ…\nပြောရရင်..ဒီတခေါက် နှင်းဆီ လူရွှင်တော်ပြက်ကွက်တွေက.. အောက်ပိုင်းအရမ်းပါသမို့.. အမေရိကားကမြန်မာများ.. အံ့သြသွားကြတယ်ဆိုတဲ့အကြောင်း…. ဖောက်သည်ချလိုက်ရပါတယ်ကျောင်းတကာ…။\nမေလမှာ.. ဖြူဖြူကျော်သိန်းတို့.. ယူအက်စ်လာမယ်ကျောင်းတကာ…\nဂျေမောင်မောင်နဲ့ ထွန်းအိဒြာဗိုလ်လည်း ပါတဲ့အကြောင်း..\nအမှန်တော့ အဲဒီ တင်ပါးပေါ်ဂေါက်သီးတင်ရိုက်တဲ့ အပိုဒ်ကို\nမဒမ်ဘလက်ကလည်း ရှင့်ပို့စ်တွေက တင်ပါးတွေ ရင်သားတွေ\nသိတ်များနေပြီ ဆိုပြီး ကွန်ပလိန့်တက်တယ်လေ။\nမိုးမိုး…က လူရွှင်တော် နဲ့ အတူဆုံးခင်ဗျ…။\nမမန့်ဝံ့ဝံ့… မန့်ဝံ့ဝံ့ ပါကျောင်းဒကာ…\nကိုစောဝေကို သူ့ဆိုင်မှာစားနေကျမို့ အဲသည့်နေ့က ကျောက်စ် ဧည့်ခံလိုက်ပါတယ်…\nဒါပေသည့် နန်းတော်ရာသူရဲ့ ဦးလေးဆိုတော့ အံ့ဩသွားတယ်…\nပြီးမှ… ဒါကြောင့်ကိုးလို့… ။ ဗရာဗိုပါ နန်းတော်ရာသူရေ…\nသီချင်းတောင် ကီးဖြောင့်အောင်မဆိုတတ်သူမို့ ဦးဘွဲ့မှူးကို ဝေဖန်ဖို့ မရဲပါဘူး…\nဒါပေမယ့် သူ့အတ္တုပတ္တိကိုတော့ အတော်ကို စိတ်ဝင်စားတယ်…\nလေယာဉ်စီးဖို့ ဘယ်လိုမှစည်းရုံးလို့မရဘူးလို့သိထားတဲ့ ဦးဘွဲ့မှူးဟာ!!!!!!!!!\nကိုင်ဇာ+ခိုင်ထူး ကတော့ သူတို့သီချင်းနဲ့ လူဖြစ်လာခဲ့တာမို့ အချိန်တိုင်း ခရေဇီပါ…\nမှန်ရာပြောရရင် အကြိုက်ဆုံးသီချင်းလို့ ရွေးမရလောက်အောင်ပါပဲ…\nအဲ အဲ… ရွေးကောက်ပွဲမတိုင်ခင် “မင်း… ၁၈နှစ်ပြည့်ပြီလား” ကြီးမပါ…\nကျန်တာကတော့ သိပ်လည်းမသိလို့ ခွင့်လွှတ်ပါ ကျောင်းဒကာ…\nဘယ့်နှယ့် မမန့်ဝံ့ဝံ့ ဖြစ်ရသလဲ ကျောင်းဒကာကြီးရယ်…။\nကိုစောဝေကို ဧည့်ခံပေးလိုက်တယ်ဆိုလို့ ကျေးဇူးပါဗျာ…။\nကွန်းမန့်လေး ၀င်ချီးမြှင့်ပေးသွားတဲ့အတွက်လည်း ကျေးဇူးပါဗျာ…။\nအကြိုက်တူတွေဖြစ်နေလို့ လမ်းကြုံလိုက်ပြီး လွမ်းမလို့\nကိုဆာမိအတွက် တံခါး အမြဲဖွင့်ထားပါတယ် ခင်ဗျာ…။\nကိုဆာမိအသက်က ၄၀ နဲ့ ၅၀ ကြားမှာ ရောက်နေပြီကိုး…။\nဒေါ်လာ.. ဒေါ်လာ ၅ သိန်းတန်ဖင်ကို သဂျီးကထုတ်ပြတော့လည်း ကျိရတာပေါ့ ရဲဘော်ဘလက်ရယ်…\nသီချင်းတွေတော့ ကိုယ့်ခေတ်ပြိုင်တွေဆိုတော့ စိုးလွင်လွင်၊ ကိုင်ဇာ၊ ခိုင်ထူး ၊လွှမ်းမိုး၊ စိုးပိုင်၊ ထီးဆိုင်..\nဒေါ်လာ ၅ သိ်န်းတန် ဖင် ကို ကြည့်ချင်ရင်…\nကြော်ငြာထိုးရမလို ဖြစ်နေပြီ ကိုမိုက်ရေ…။\nဆရာတာရာမင်းဝေကြီးတစ်ယောက်လည်း အဲဒီဆုလေး ရခဲ့ဖူးတယ်ဆိုတာ သတိရသွားးတယ်။\nအာလူးကောက်သူများ ဆိုတဲ့ ဝတ္ထုလေး ပြန် ဖတ်ဦးမှ. . .\nကွန်းမန့်လေး ၀င်ချီးမြှင့်ပေးသွားတာ ကျေးဇူး အထူးပါ ညီလေးရေ…။\nလူကြီးတွေ ရဲ့ ဖိန့်လေးတွေကို မြင်အောင်ကြည့်ထား\nဒီလိုပဲ လည်သလို လှည့်ပြောရတာပဲကွယ်…။\nအင်း ၊ အဘ က အနုပညာဖက် အားမသန်တော့ ၊\nသန်ရာ သန်ရာ ဘဲ ဝင်ပြောတော့မယ် ။\n” မာလာဆောင် မောင်မလာဘူး…ဆိုတဲ့ သီချင်းရောပေါ့ ”\nအဲဒီ မာလာဆောင် မောင်မလာဘူး…ဆိုတဲ့ သီချင်း VCD ကို ကြည့်တော့ ၊\nသရုပ်ဆောင် သက်မွန်မြင့် ၊ တင့်တင့်ထွန်း နှင့် ဆုမြတ်ရွှေဇင် တို့ ၃ ယောက် ၊\nအဆောင် ကုတင်လေး တစ်ခုထဲပေါ်မှာ အတူ လူးလှိမ့်တဲ့ အခန်းပါတယ်လေ ။\nအ ဟီး ဟီး ဟီး ။ အဲဒီလို ၃ ယောက်တွဲကြီး နှင့်သာဆိုရင် ၊ အ ဟီး ဟီး ဟီး ။\nအဲဒီ့ သီချင်း VCD ကိုမှတ်မိနေပါတယ်ကွယ် ။\n၀င်လည်းဖတ်တယ်…၊ ကွန်းမန့်လည်း ရေးပေးသွားတာနဲ့တင်ကို…\nအဲဒီ သက်မွန်မြင့်၊ တင့်တင့်ထွန်း နဲ့ ဆုမြတ်ရွှေဇင် လေးတို့ ၃ ယောက်တွဲကြီးနဲ့\nသက်မွန်မြင့်နဲ့ ဆုမြတ်ရွှေဇင် က အိမ်ထောင်ကျသွားပြီခင်ဗျ…။\nအမလေး ကျုပ်ဖြင့် ဖတ်ဖတ်ကိုမောလို.ဂျာ.. ကိုရင့်ပို.စ်ကြီးက ဖတ်လိုက်ရတာ.. မောနေတာပဲ… ဒါနဲ. မောမောနဲ.အောက်ဆင်းလာလိုက်တာ သဂျီးကော့မန်. ပုံ မြင်လိုက်မှ အမောကိုပြေသွားတာပဲ.. ဒါနဲ. ဦးဘလက် တင်ပါးကြီး ပြေးမြင်မိလိုက်တာ… မောရာကနေ အမောကို ဆို.သွားတာပဲဗျို… ကိုရင်တင်ပါးကြီးတော့ ဂေါက်သီးတင်မရိုက်နိုင်ပေါင်ဗျာ…. ခွိ..\nကျုပ်လဲ တစ်နေ.နေ. အဲလို ဂေါက်သီးသမားဖြစ်အောင် ကြိုးစားအုံးမယ်.. ခစ်ခစ်..\nသဂျီးပုံကြည့်ပြီး ဟိုချော်ရိုက်တဲ့သူကြီးကို ကိုယ်ချင်းစားမိလိုက်တယ်ဗျာ… ချော်ရိုက်လဲ ရိုက်ချင်စရာကိုးဗျ… အဟီးးးးးးးးးးးးးးးးးးးးးးးးးးးးးးးးးးးးးးးးးးးးးးးးးး..\nခွန်းချိုသဒ္ဒါဆိုတဲ့ ကလေးမလေး တော်တော် လန်းလာတဲ့သတင်းလေးလည်း\nကျွန်တော်တို့ ရဲ့ နားစွန်နားဖျားရပ်ကွက်ထဲ ရောက်လာပါတယ်ခင်ဗျာ…။\nအမလေး တုတ်ထမ်းစရာမလိုပေါင်ဗျာ.. ပုလင်းထမ်းစောင့်နေမှာ ကျုပ်သမီး ကြိုက်တဲ့ကောင် အဖေနဲ.သူအပေါင်းအသင်းတွေကို ရှကီယှဉ်ဂွတ်နိုင်ရင် ရမယ်..\nဟဲဟဲဟဲ… အပေါင်းအသင်းများ ရယ်ဒီ..\nဦးဘလက်၊ဦးမိုက်၊ကိုမတ်၊ကိုရဲစည်၊ကိုဂ၊အံစာဒုံး(အဲကောင်လေးက ပညာသင်အဆင့်လေး) ဟိဟိဟိ\nဘလက်ချော ရဲ့ ဘလက်ချောကတော့\nသိတော့ဝူးဗျာ ဖတ်သွားတယ် ဒါပဲ\nအဓိကက အဓိကပဲ ပေါ့ သကြားရယ်…။\nကိုဘလက်ကြီး ပိုစ့် ဖတ်ရတာ အားရကျေနပ်မိပါကြောင်းပြောပါရစေ\nကိုယ်လုံသူဖြစ်၍ ဖတ်ရတာပို အရသာရှိတယ်ထင်မိကြောင်း \nနောက်လဲထပ်မံ၍ ရိုးသားနိုင်ပါစေဟု ဆုတောင်းပေးလိုက်ပါတယ်\nဖတ်ရတာ အားရကျေနပ်တယ်ဆိုလို့ ၀မ်းသာရပါတယ်ဗျာ…။\nဖတ်ပြီး အခုလိုပဲ ကွန်းမန့်လေး ချီးမြှင့်ပေးခဲ့ပါဦး နော့်…။\nအရမ်းကြိုက်မိတဲ့ သီချင်းတွေ အတော်များများဟာ ဦးစောဘွဲ့မှူးရဲ့ သီချင်းတွေပါလားလို့ သိလိုက်ရတဲ့အတွက် ကျေးဇူးအများကြီး တင်ပါတယ် အူးလေး…\nကိုင်ဇာ တို့ ခိုင်ထူး တို့ နော်လီဇာ တို့ကတော့ ခေတ်သိပ်ကွာနေလို့ သိပ်မသိဘူး အူးလေး..\nဝါခေါင်နွေဦးကတော့ ဘယ်လိုပဲ ကြည့်ကြည့် တစ်နေရာမှ လှတယ်လို့ မထင်မိတာတော့ အမှန်ရယ်ပါ..\nအော် သမီးရယ် ဒီ ၀ါဆိုမိုးဦးလေးကိုပဲ ခလုတ်တိုက်တိုက်နေတော့တာပဲ…။\nဦးလေးတို့က ဆန့်ကျင်ဘက် လိင် ကွဲ့…။\nမိုးမိုး ကို ကြိုက်သတဲ့လား…။\nအံစာကြီး ကို အားနာစရာကွယ်…။\nဦးဘလက်ရေးတော့မှပဲ မေ့နေတဲ့ ငယ်ငယ်ကသီချင်းလေးတွေပြန်သတိယပြီး လွမ်းလိုက်တာ။ အဲသီချင်းလေးတွေပြန်နားထောင်ချင်လိုက်တာ\nဖတ်လည်းဖတ်…၊ ကွန်းမန့်လေးလည်း ၀င်ရေးသွားတာ\nသီချင်းလေးတွေနားထောင်ချင်ရင် mp3 ရှိတယ်ခင်ဗျ…။\nရရင်တော့လိုချင်သားဦးဘလက်ရေ။ ဦးဘလက်ရေးတဲ့ သီချင်းတွေအားလုံးကြိုက်ခဲ့ဖူးတယ်။ ခုထိလဲစိတ်ထဲစွဲနေတုန်းပဲ\nNLD ပါတီကိုတော့ ဘာလုပ်လုပ် မဖက်စိမှိတ်ကြိုက်ပလိုက်မှာဘဲထဲမှာ ကျွန်တော်မပါပေမယ့် ဒေါ်အောင်ဆန်းစုကြည်ကိုတော့ ယုံကြည်နေစဲပါဗျာ။\nမင်းဘာကိုယုံကြည်တာလဲလို့မေးခဲ့ရင် ဖြေလိုက်ချင်တာက သူဟာ တိုင်းပြည်ရောင်းမစားနိုင်သလို ချောက်ထဲလည်း ကန်ချလိမ့်မယ် မဟုတ်ဘူးဆိုတာပါဘဲ။\nTwo Man Show ပွဲဖြစ်ခဲ့ အခွေထွက်ရင် ဝယ်ဖြစ်မှာပေါ့ဗျာ။ အကယ်လို့ မန်း မှာလည်းလာလုပ်ရင်တော့ ဝမ်းပန်းတသာပေါ့လေ။\nမီးအိမ်ရှင်မလေး ဂရုဏာရှင်မလေး သီချင်းတွေဆို …….လို့ ရေးခဲ့သူ စောဘွဲမှုး သီချင်းတွေကတော့ နားထောင်ကောင်းနေစဲပေါ့ဗျာ။\nနော်လီဇာ ဘော်လီမပါလို့ တခေတ်တခါက ငေးခဲ့ကြသေးတာကိုပြန်တွေးမိကာ ရယ်မိပါရဲ့ဗျာ။\nကွန်းမန့်လေး ၀င်ရေးပေးသွားတာကျေးဇူးပါ ကိုခင်ခရေ…။\nခိုင်ထူး-ကိုင်ဇာ ခေတ်မှာ လူဖြစ်ခဲ့ကြတာချင်းအတူတူမို့\nTwo Men Show ကို ကြည့်ဖြစ်အောင် ကြည့်မယ်လို့\nကိုစောဝေ နဲ့ မန်းဂဇက် ဒီလိုရေစက်ရှိခဲ့တာ အခုမှ သိတယ်ဗျို့ ….\nကျနော်လဲ ကိုချောနဲ့အတူ ပူးတွဲ အားနာမိပါတယ် …. လို့သာ …\nလွမ်းတာထက်ကို ပိုလွမ်းရပါတယ် ကိုချောရေ ….\n– – – — – – — –\nဂေါက်သီး ကိစ္စကတော့ …\nဘိလိယက်ထိုးတာ မဟုတ်တာကံကောင်း …..\nလာမှ လာပါ့မလားလို့ မျှော်နေတာ ကိုပါကြီးရေ…။\nအဲဒီ လှပတဲ့ တိုက်ဆိုင်မှုကလေးကို\nလွမ်းပြီ ဆိုမှတော့ ကျွန်တော်တို့က ပို…ကို…ပိုရမှာပေါ့…။\nလွှမ်းမိုး ရဲ့ ဆရာမ\nလွှမ်းမိုး ရဲ့ ပျော်တာပေါ့ အမေရယ်\nဖိုးချို ရဲ့ အဆောင်သူရဲ\nသီချင်းတွေကလည်း စောဘွဲ့မှူးရဲ့ လက်ရာတွေပါပဲ…။\nကိုဘလက်ရေ ကျွန်တော်က ကိုယ်ပိုင်သံစဉ်ထက် ကော်ပီကို ပိုသဘောကျခဲ့သဗျ ဘာလို့လဲဆိုတော့ သူများသံစဉ်ထဲမှာ ကိုယ်ဘာသာစကားနဲ့ အဓိပ္ပာယ်လည်းရှိ အနှစ်အရသာလည်းရှိအောင်သွတ်သွင်းနိုင်တယ်ဆိုပြီးသဘောကျတာ ပြီးတော့ စကားလုံးတွေက မော်ဒန်ဖြစ်တယ်ဗျာ ၀င်းမင်းထွေးရေးပြီး ချစ်ကောင်းဆိုခဲ့တဲ့ သီချင်းတွေထဲက ” ငါ့အတ္တ ထက်မင်းကိုချစ်တယ် ” ” ဒါဏ်ရာတွေဘယ်လောက်များလဲ မင်းထိုးရက်တဲ့ ဓားကိုနမ်းမယ် ” မောင်သစ်မင်းရေးပြီး မင်းသားကြီးဆိုခဲ့တဲ့ ” အမိန့် …… မလွန်ဆန်၀န့်ဘူး အာဏာပြင်းလွန်းတဲ့ အမိန့် မယုံနိုင်သော နူးညံ့မှု အမိန့် ” နောက် ” ကြင်နာမှုရဲ့ပြောင်ပြန် နာကျင်မှုဟာ ” ဆိုတာမျိုး နောက်ဆွဲထုတ်ပြရင်ရှည်သွားမှာစိုးလို့ အဲ့ဒိလို အသုံးအနှုန်းမျိုးကို ကြိုက်တာ သူ့နေရာနဲ့သူ အံဝင်ခွင်ကျ သုံးတတ်ချင်တာ ဆိုတော့ ပြီးတော့ ကော်ပီမှာ မင်းလေးမင်း ရှိတယ်လို့ ဆိုတယ် ။ အဲ့လေးယောက်စလုံးက တစ်ချိန်က ချန်လှပ်ထားမရတဲ့ ကဗျာဆရာတွေဖြစ်ခဲ့ဖူးတယ် လူကလည်း ကဗျာသမား ပေါက်စဖြစ်နေတဲ့ အချိန်ဆိုတော့ အလွန်ခရေဇီဖြစ်ခဲ့တာပေါ့ အဲ့တုန်းက ကော်ပီဆိုရင် လမ်းသူရဲလို့ ဆိုတဲ့ခေတ်ဟောင်းသမားတွေကြားမှာ သူတို့ကိုလည်းတော်လှန်ရင်း မော်ဒန် ကဗျာတွေကိုမြည်းစမ်းရင်း အချိန်တွေကုန်ခဲ့တာပေါ့ အဲ့တော့ ” နင်မရှိရင် ငါ့ဘ၀ မရှိ တွယ်ရာမဲ့ဘ၀မှာ တစ်ခုတည်းသော အဓိပ္ပာယ်နဲ့လေ ” လိုပဲ ပြောပါရစေတော့\n၀င်ဖတ်ပေးတာ ကျေးဇူး အထူး…အထူးပါ ကိုနေကြီးရေ…။\nကဗျာဆရာ ဆိုတော့ ကဗျာဖြစ်နေတဲ့ စာသားတွေကို\nချစ်ကောင်းအတွက် ရေးတဲ့ ၀င်းမင်းထွေး စာသားတွေကို\nကျွန်တော်လည်း ကြိုက်တယ် ဗျ…။\nဘာပဲ ဖြစ်ဖြစ် ကွန်းမန့်လေးအတွက် ကျေးဇူးပါ ကိုနေကြီးရေ…။\nနောက် တစ်မင်း က ဘယ်သူလဲ ဆြာနီ??\n@ ကေဇီ ;\nသုခမိန်လှိုင် ရဲ့ အမည်ရင်းက အောင်မင်းတဲ့ဗျ…။\nနာမည်မှာ မင်းပါတဲ့ ၄ ယောက်…\nမင်း ၄ မင်းပေါ့ဗျာ…။\nဆိုးကောလ် ဘလက်ချော (ခွက်ဒစ်တူ ကေဇီ)\nအစ်ကို ဘလက် နောက်ကျနေပေမယ့် မာတိကာ အကုန် ဖတ်သွားပါတယ်…မှတ်ချက် မပေးဘဲ ရယ်ပဲရယ်မယ်…\n‘ မင်လာဆောင် မောင်မလာဘူး’လို့ ပြင်ဖတ်မိပြီး ခွိခွိ.. နီနီခင်ဇော်အကြောင်း ခွစ်ခွစ်\n@ Hnin Hnin ;\nကျောက်မောင်နှံ နှစ်ယောက်လုံး ကွန်းမန့်ပေးတော့\nဦးစောဘွဲ့မှူးသားတွေက တစ်ယောက်မှအဖေလိုမဖောက်ထွက်လာနိုင်တာတော့ နှမျောစရာပဲနော်.. အနုပညာထဲဝါသနာအပါဆုံးက ဂီတဆိုတော့ ဦးဘွဲ့မှူးကစ ..ခုဒီဘက်ခေတ်ထိ..သံစဉ်..စာသားတွေကြိုက်လို့ကတော့ အဆိုတော်မရွေးနားထောင်ဆဲပဲ.. :)) ဦးဘလက်ရဲ့ဝါဆိုမိုးဦးက အပြင်မှာတော့ တောင်တန်းကြီးဟုတ်ဘူးရယ်.. ဂမူလေးအဆင့်လောက်ပေါ့..\nငါးသိန်းလျော်လိုက်ရတဲ့လူကြီးကတော့တော်တော်ဆိုး .. စိတ်ထင်.. တီမတည်ဘဲရိုက်လို့များထိသွားတာလား လို့.. ခုတော့ တီတည်ထားရက်ရိုက်ပလိုက်တာပဲ..\nကွန်းမန့်လေး ၀င်ရေးပေးသွားတာ ကျေးဇူး အထူးပါ သမီးရေ…။\nကိုယ်ကြိုက်တဲ့ သီချင်းလေး ကို ဘယ်သူရေးထားတာလဲဆိုတာလေးလည်း\nသိထားရင် ပိုကောင်းပါတယ် သမီးရေ…။\nအဲဒါ…သီချင်းစာအုပ် မှာ ရေးထားလေ့ရှိတယ်ဗျ…။\nသူမို့ မကြောက်မရွံ့ ..\nသူ့တင်ပါးမည်းမည်းကြီးပေါ် ဂေါက်သီးတင်ပြီး ရိုက်လှည့်စမ်းပါ … တဲ့\nမတော် … ဂေါက်ရိုက်တံက ချော်ချက်ပြီး ဟိုနေရာ သွားထိမှ … မျိုးပါ ကန်းနေဦးမယ် … ဟီဟိ ..\n၆ နာရီတောင် ထိုးပြီးပါပေါ့လေ .. လာကြလေ .. လဖက်ရည်ဆိုင်ကို သွားကြပါစို့လေ …\nဆိုတဲ့ သီချင်းရယ် …\nသူ မလာ လာလာ .. လာလာလာ .. ကိုယ်က စောင့်ရမှာ ..\nဆိုတဲ့ သီချင်းရယ် … ကြိုက်သဗျ …\nငယ်ငယ်က အဲ့ဒါတွေ နားထောင်ဖူးတယ် ..\nဟကောင်ရ…။ ဒေါ်လာ ၅၀၀ ဆိုတာ နည်းလားကွ…။\nနင်ရိုက်ချင်ရင် ငါ့ကို ပြောနော်…။ အားမနာနဲ့ သိလား…။\nဘာ ပြန်စောင့်ရမှာလဲဟင်င်. နားမလည်လို့..\nအ ပြောင်းကြီး ပြောင်းလဲသွားပြီ\nအိမ် အပြန် ညဥ့်နက်နက် မှာ သီချင်းလေးဆို\nအရင်နှစ်ကလိုဘဲ အချိုရည် လာသောက်…အဲလေ..လာကပ်ပရဇီ…ခိခိ\n@Shwe Ei ;\nဒီနှစ်သင်္ကြန် တော့ ဘုန်းကြီးဝတ်တော့ဘူးကွယ်…။\nအချိုရည် မကပ်နဲ့ တော့…။\nအရက် ပဲ ကပ်…။\nဘလက်ချော ကတော့ ဘလက်ချော ပါပဲ …\nMillion Thanks ;\nကြိုက်ခဲ့တဲ့ သီချင်းတွေက စောဘွဲ့မှူးတွေချည်းဖြစ်နေပါလား။\nကိုကို ကိုကိုလို့ ခေါ်ချင်သလို\nမောင်မောင် မောင်မောင်လို့ ခေါ်လိုက်မယ် ဆိုတာလေ။\nရည်းစား နှစ်ယောက်ရှိရင် ကောင်းမယ်ဆိုတော့ တကယ့် တော်လှန်ရေးပဲ။\nခိုင်ထူးရဲ့ သီချင်းတွေတော့ အကုန်ကြိုက်ခဲ့တယ်။\nမိမိုးကို တီဗွီမှာ အောင်ရင်စဆိုကတည်းက ကြိုက်တယ်။\nတေးရေးဆရာ မောင်သစ်မင်းဆိုတော့ ဟို စိမ်းကားသူကြီးကို သတိမရဘူးလား ကိုဘလက်ရေ။\nကိုသစ် ကို ကျွန်တော်လည်း လွမ်းနေပါတယ် ခင်ဗျာ…။\nအစ်မကို ကျေးဇူး အထူးပါခင်ဗျာ…။


“အတွေးစလေးတွေ”: နာမည်များနှင့် ဦးဟန်ကြည် . . .\nလူရယ်လို့ ဖြစ်လာကြရင် ဘယ်လူမျိုးမှာမဆို တစ်ယောက်ချင်းစီမှာ ကိုယ်ပိုင်နာမည်တွေ ရှိကြစမြဲပါ။ တစ်ခုခုကို အစွဲပြုပြီးမှည့်ထားတာပဲဖြစ်ဖြစ်၊ အတိတ်နိမိတ်ကိုဆောင်ပြီးမှည့်ထားတာပဲဖြစ်ဖြစ် တစ်ယောက်စီရဲ့နာမည်တွေမှာ သူ့အဓိပ္ပာယ်နဲ့သူ ရှိလို့နေပါရဲ့။\nတစ်ယောက်ချင်းစီရဲ့ နာမည်တွေကိုလေ့လာကြည့်ရင် မိဘတွေက သူတို့သားသမီးအပေါ်မှာထားကြတဲ့ ချစ်ခြင်းမေတ္တာတွေကိုလည်း တစ်စွန်းတစ်စ တွေ့နိုင်ကြပါတယ်။ ငယ်ငယ်က ကျန်းမာရေးမကောင်းလို့ ချူချာတဲ့ကလေးကို ကျန်းမာရေးကောင်းစေဖို့ “ မောင်သံချောင်း” လို့မှည့်တာမျိုး၊ အမျိုးအဆွေတွေကြားထဲမှာ ထင်ပေါ်ကျော်ကြားစေချင်တဲ့ ဆန္ဒနဲ့ “ မျိုးအောင် ” “ မျိုးကျော် ” “ မျိုးမင်း ” “ မျိုးဇော် ” “ မျိုးညွန့် ” လို့မှည့်တာမျိုးတွေကို သတိထားမိနိုင်သလို ကိုယ်လေးစားတဲ့၊ ကိုယ်သဘောကျတဲ့ ပုဂ္ဂိုလ်တွေလို ထင်ရှားအောင်မြင်စေချင်တဲ့ ဆန္ဒနဲ့ သားသမီးတွေရဲ့နာမည်မှာ အဲဒီပုဂ္ဂိုလ်တွေရဲ့နာမည်တွေထည့်ပြီး မှည့်ပေးတာမျိုးလည်း တွေ့ရနိုင်ပါတယ်။ တစ်ခေတ်တစ်ခါက တစ်ခိုင်လုံးရွှေအငြိမ့်အဖွဲ့ကြီး လျှမ်းလျှမ်းတောက်အောင်မြင်ခဲ့ချိန်မှာ အဲဒီခေတ်က ပွဲချစ်သူ မိဘအများစုက သူတို့သမီးတွေကို အဲဒီအငြိမ့်အဖွဲ့ရဲ့ ခေါင်းဆောင်မင်းသမီးနာမည် “ အေးအေးမြင့် ” လို့ မှည့်ခဲ့ကြတာ ထင်ရှားတဲ့ သာဓကပါ။\nတစ်ချို့မိဘတွေကလည်း ကလေးကိုမွေးဖွားချိန်က အမှတ်တရ တစ်ခုခုကို အစွဲပြုပြီး မှည့်ကြပြန်ပါတယ်။ မိုးတွေသည်းသည်းမည်းမည်းရွာနေချိန်မှာ မွေးခဲ့တဲ့ကလေးကို “ မောင်မိုးသီး ”\n“ မမိုးညို ” စသည်ဖြင့် အမည်ပေးသလို၊ နှင်းတွေဝေနေတဲ့ မနက်ခင်းမှာမွေးခဲ့တဲ့ ဆရာကြီးပီမိုးနင်းကို သူ့မိဘတွေက “ မောင်မိုးနှင်း ” လို့ ချစ်စနိုးအမည်ပေးခဲ့ပါတယ်။ တစ်ခါတစ်လေမှာတော့ ကလေးရဲ့ထင်ရှားတဲ့ဝိသေသလက္ခဏာတွေကို အစွဲပြုပြီး ဖြူဖြူဖွေးဖွေး၊ ၀၀တုတ်တုတ်ကလေးကို “ ဖြူလုံး ” မည်းမည်း၀၀ကလေးကို “ မည်းလုံး ” “ ညိုတုတ် ”စသည်ဖြင့် အမည်ပေးသလို ထင်ရှားတဲ့ အမှတ်ပါတဲ့ကလေးကို “ မှတ်ကြီး ” “ ချက်ကြီး ” “ ဒူးညို ” စသည်ဖြင့်လည်း ချစ်စနိုးအမည်ပေးကြပြန်ပါတယ်။ ထင်ရှားတဲ့အမှတ်အသားကို အစွဲပြုပြီးပေးတဲ့ အဲဒီလိုနံမည်မျိုးတွေကို ပါဠိဘာသာနဲ့ “ အနွတ္တသညာ ”လို့ ခေါ်ပါသတဲ့။ ကျန်တဲ့နံမည်ပေးနည်းတွေကို ပါဠိလိုဘယ်လိုခေါ်မယ်ဆိုတာကိုတော့ သူကြီးမင်း ကိုကိုမောင်၊ မေဓာဝီနဲ့၊ ဘုန်းဘုန်းတောက်တို့က ပိုပြီးနှံ့နှံ့စပ်စပ် သိပါလိမ့်မယ်။\nအညာကျေးလက်ဒေသတွေမှာတော့ ကလေးတွေကို သူတို့ချစ်တဲ့ တိရစ္ဆာန်တွေရဲ့နာမည်ကို အလွယ်တကူ မှည့်တတ်ကြတာမို့ ကလေးတွေရဲ့နာမည်ဟာ “ခွေးမ” ”ဆိတ်သိုး” “နွားမောင်” စသည်ဖြင့် ထူးထူးဆန်းဆန်းဖြစ်နေတတ်ပါတယ်။ အမှတ်မထင်စဉ်းစားမိရင် ကလေးကို နာမည်ဆိုးကြီးမှည့်ပေးထားတယ် ထင်စရာကောင်းပေမယ့် မိဘဖြစ်သူက သူ့သားသမီးတွေရဲ့ နာမည်ရင်းကို မခေါ်ဘဲ တွေ့ကရာ နာမည်တွေကို ချစ်စနိုးခေါ်ရင်း တကယ်တွင်သွားတဲ့ နာမည်တွေဖြစ်တာကို သတိထားမိနိုင်ပါလိမ့်မယ်။\nတစ်ခါတစ်ခါမှာ နာမည်နဲ့လူနဲ့မလိုက်ဖက်တာမျိုးတွေလည်း ရှိကောင်းရှိပါလိမ့်မယ်။ တစ်ချိန်လုံး တရှောင်ရှောင်ချူချာလွန်းတဲ့လူရဲ့ နာမည်က “ မောင်ဖိုးမာ ” ဖြစ်နေတတ်ပြီး အရိုးပေါ် အရေကပ်လို့ ပိန်ပိန်ညောင်ညောင်လူရဲ့နာမည်က “ မောင်ဝ ” ဖြစ်နေတတ်ပါတယ်။ အသက် ၁၈ နှစ်နဲ့ ဆုံးသွားတဲ့ မိန်းကလေးနာမည်က “ မသက်ရှည် ” ဖြစ်နေတာမျိုးလည်း မကြာမကြာတွေ့နိုင်သလို စားရမဲ့ သောက်ရမဲ့ ဖြစ်နေတဲ့ လူနာမည်ကတော့ “ ဦးချမ်းသာ ” ဖြစ်နေတတ်ပါသေးတယ်။ တကယ်တော့ ဒီနာမည်တွေဟာ မိဘက သူတို့သားသမီးအပေါ်မှာ ထားတဲ့ ချစ်ခြင်းမေတ္တာကို ဖော်ပြနေတဲ့ နာမည်မျိုးတွေဖြစ်ပါတယ်။ ကျန်းမာရေးချို့တဲ့လွန်းတဲ့ သူတို့သားသမီးကို ကျန်းမာစေချင်တဲ့ ဆန္ဒနဲ့ နိမိတ်ကောင်းအောင် “ မောင်ဖိုးမာ ”လို့ မှည့်ပေးထားတာ ဖြစ်သလို ပိန်လွန်းတဲ့ သားကလေးကို ၀လာနိုးနိုးရည်ရွယ်ချက်နဲ့ “ မောင်ဝ ”လို့ နာမည်ပေးကြဖြင်း ဖြစ်ပါတယ်။ တကယ်လို့ သူတို့ကလေးတွေက ပညတ်သွားရာ ဓာတ်သက်မပါဘဲ ချူချာမြဲချူချာ၊ ပိန်မြဲတိုင်းပိန်ကြတဲ့ အခါမှာတော့ အများအမြင်မှာ ရယ်စရာ၊ စဉ်းစားစရာတွေ ဖြစ်ရပါတော့တယ်။\nမျိုးရိုးနံမည်ကို ထိန်းသိမ်းရတဲ့ ဥရောပသားတွေနဲ့ တရုတ်တွေမှာ နာမည်ပေးတဲ့ကိစ္စအတွက် မထည့်မဖြစ်ထည့်ရမယ့် မျိုးရိုးနာမည်၊ မိဘနာမည်တွေရှိနေတာကြောင့် နာမည်တစ်လုံးစဉ်းစားရတာ သက်သာပြီး ကိုယ်ပိုင်နာမည်တစ်လုံးအတွက်သာ စဉ်းစားဖို့လိုပေမယ့် နာမည်ပေးချင်သလိုပေးလေ့ရှိကြတဲ့ မြန်မာလူမျိုးတွေမှာတော့ နာမည်တစ်ခါပေးဖို့ တပင်တပမ်းစဉ်းစားကြရပါတယ်။ သားသမီးဆိုတာ မိဘပေးတဲ့ နာမည်ကိုပဲ ကိုယ်ပိုင်ရွေးချယ်ခွင့်မရှိဘဲ မယူမဖြစ်တဲ့ အမွေအနေနဲ့ လက်ခံကြရတာမို့ နာမည်တွေဟာ မိဘတွေရဲ့ ချစ်ခြင်းမေတ္တာကို ဖော်ပြတဲ့ ပြယုဂ်တစ်ခုဖြစ်သလို၊ သူတို့ရဲ့ စိတ်ပိုင်းဆိုင်ရာနဲ့ အတ္တကို မီးမောင်းထိုးပြတဲ့ ပြကွက်တစ်ခုလည်း ဖြစ်နေပါတော့တယ်။\nတစ်ခါက သားဖြစ်သူကို “ နေကမ္ဘာစန်း ” လို့နာမည်ပေးထားတဲ့ မိတ်ဆွေတစ်ယောက်ကို သတိထားပြီး လေ့လာဖြစ်ပါတယ်။ ဒီမိတ်ဆွေဟာ အရာရာ အသာစီးရချင်၊ အနိုင်ယူချင်တဲ့ အတ္တစိတ် ကြီးလွန်းနေတာ အမှတ်မထင်သွားတွေ့ရပါတယ်။ သမီးဖြစ်သူကို “ ခင်အေးချမ်း ” လို့ နာမည်ပေးထားကြတဲ့ မိတ်ဆွေမိသားစုကတော့ ဘ၀မှာ ရိုးသားအေးချမ်းမှုကို အမြတ်တနိုးတန်ဖိုးထားကြတဲ့သူတွေ ဖြစ်နေကြတာကို သတိထားမိပါတယ်။ သားသမီးနံမည်မှာ မိဘတွေရဲ့နာမည်ကို အပြည့်အစုံထည့်ပေးလေ့ရှိတဲ့ မိဘတွေမှာတော့ မျိုးရိုးကို စောင့်ရှောက်ချင်တဲ့ ဆန္ဒကြီးမားသလို၊ ကိုယ့်နာမည်ကို ဆက်လည်တည်တံ့စေချင်တဲ့ အာသီသနဲ့ အတ္တလည်း ရှိနေကြတာ ခံစားလို့ရနိုင်ပါတယ်။ သမီးဖြစ်သူကို\n“ ခင်ချောချောချောခက်ခက်ခိုင် ” “ နန်းနှင်းနုနုနွယ်နီနွေး ” စတဲ့ နာမည်တွေပေးထားတဲ့ မိဘတွေကတော့ အနုပညာလည်းဆန်ချင်သလို၊ အများထက်လည်း ထူးချင်ဆန်းချင်တဲ့ စိတ်ပိုင်းဆိုင်ရာမျိုး ရှိနေမယ်လို့ ယေဘုယျသဘော ကောက်ချက်ဆွဲလို့ ရနိုင်ပါတယ်။\nတစ်ချို့ကလေးများမှာတော့ နာမည်တွေ တစ်မျိုးမက ရှိနေတတ်ပါသေးတယ်။ နာမည်များရခြင်းအကြောင်းရင်းက မိဘဖြစ်သူရဲ့ စိတ်ပိုင်းဆိုင်ရာ မပြတ်သားမှုကြောင့် ဖြစ်နိုင်သလို၊ လူကြီးတွေကြားမှာ အာဏာခွဲဝေပုံမညီမျှမှုကြောင့်လည်း ဖြစ်ကောင်းဖြစ်နိုင်ပါတယ်။ မိဘဖြစ်သူတွေက ကောင်းနိုးရာရာ နာမည်တွေ တစ်ခုပြီးတစ်ခု စမ်းပေးကြည့်ရင်းက နာမည်တွေများသွားတာမျိုးပဲ ဖြစ်ဖြစ်၊ မိဘကပေးတဲ့နာမည် အဘိုးအဘွားကပေးတဲ့နံမည်၊ အဒေါ်တွေ ဦးလေးတွေက ပေးတဲ့နာမည်တွေ များကုန်တာကြောင့်လည်း ကလေးတစ်ယောက်မှာ ငယ်နာမည်၊ အိမ်နာမည်၊ ကျောင်းနာမည် စသည်ဖြင့် သူ့ဖာသာတောင် မမှတ်မိလောက်အောင် နာမည်များသော လူသားဖြစ်ရပါတော့တယ်။\nအညာတောကျောင်းတစ်ခုမှာ လုပ်အားပေးကျောင်းဆရာလုပ်နေချိန်တုန်းက သုံးတန်းတပည့်မတစ်ယောက်ရဲ့နာမည်က တကယ့်အပျံစားပါ။ “ ဒါဇင်ကျော် ” လို့ ထူးထူးဆန်းဆန်းမှည့်ထားတဲ့ ကလေးမလေးရဲ့ နာမည်ကို စိတ်ဝင်စားမိတာကြောင့် မေးကြည့်တော့မှ ၁၃ ယောက်မြောက်ကလေး၊ တစ်ဒါဇင်ကျော်သွားတဲ့ မွေးချင်းအရေအတွက်ကို အစွဲပြုပြီး မှည့်ပေးထားတဲ့ နာမည်ဖြစ်တာကို သိရပါတော့တယ်။ ၁၁ ယောက်မြောက် မွေးချင်းဖြစ်တဲ့ သူ့အထက်က အစ်ကိုဖြစ်သူရဲ့နာမည်ကတော့ “ ဆယ်ပို ” ပါတဲ့။ ဘယ်လောက်တောင် ရိုးရိုးလေးနဲ့ လှနေတဲ့ အညာနာမည်ပါလိမ့်လို့ အခါခါတွေးမိပါတော့တယ်။\nနာမည်တွေမှာ လိင်ခွဲခြားမှု ရှိရမှာဖြစ်ပေမယ့် တစ်ချို့နာမည်တွေမှာတော့ ဣတ္ထိလိင်၊ ပုလိင်မကွဲတာမျိုးလည်း ရှိပါသေးတယ်။ ဥပမာအားဖြင့် “ ခင်ညွှန့် ” “ သန်းစိန်”ဆိုတဲ့ နာမည်တွေကို ယောက်ျားလေးရော၊ မိန်းကလေးပါ မှည့်လို့ရပါတယ်။ အထူးသဖြင့် တစ်လုံးတည်းရှိတဲ့ နာမည်မျိုးတွေမှာ ပိုပြီးမကွဲပြားတာကိုလည်း သတိထားမိနိုင်ပါတယ်။ မိတ်ဆွေလင်မယားနှစ်ယောက်စလုံးရဲ့ နာမည်တွေက “ ဦးညို” နဲ့ “ ဒေါ်ညို ” ဖြစ်ပြီး သူတို့ဖွင့်ထားတဲ့ လက်ဖက်ရည်ဆိုင်နာမည်ကိုတော့ “ ညိုကြီး ” ကဖေးလို့ ဗျူဟာမြောက်မြောက် မှည့်ထားလေရဲ့။\nဆေးကျောင်းသားဘ၀တုန်းက သူငယ်ချင်းတွေရဲ့နာမည်တွေကလည်း ထူးဆန်းပါတယ်။ “ မြကုဋေ ” ဆိုတဲ့ ရှားရှားပါးပါးနာမည်ပိုင်ရှင်သူငယ်ချင်းကတော့ ကျောင်းရောက်ရောက်ချင်းပဲ လူသိအများဆုံးကျောင်းသားစာရင်းထဲမှာ ၀င်သွားပါတော့တယ်။ ဒါ့အပြင် ဂျူနီယာတန်းထဲက “ ရွှေမိုးမိုး ”ဆိုတဲ့ ကျောင်းသားလည်း ထိုနည်းလည်းကောင်းပါပဲ။ မိန်းကလေးသူငယ်ချင်းတစ်ယောက်ရဲ့နာမည်ကတော့ ထူးထူးဆန်းဆန်း “ ဇာနည်စိုး ” ဆိုတဲ့ ယောက်ျားလေးနာမည်ဖြစ်နေပြန်ပါတယ်။\nတချို့တရုတ်နာမည်တွေ၊ တိုင်းရင်းသားနာမည်တွေကျပြန်တော့လည်း မြန်မာဘာသာနဲ့ အနက်ကောက်ရတဲ့ အဓိပ္ပာယ်က တစ်မျိုးဖြစ်နေတာမို့ ကိုယ့်အတွေးနဲ့ကိုယ် ရယ်စရာကောင်းနေပြန်ပါသေးတယ်။ မန္တလေးတက္ကသိုလ်မှာ တက်ခဲ့တဲ့ သူငယ်ချင်းတရုတ်မတစ်ယောက်ရဲ့ တရုတ်နာမည်ကို မေးမိတော့ သူက သူ့တရုတ်နာမည်ကို လူရှေ့မှာ မခေါ်ဖို့ အတန်တန် ကတိတောင်းပြီးမှ ပြောပြပါတယ်။ သူ့တရုတ်နာမည်က ကြံကြံဖန်ဖန် “ ရှူပေါက်ကြမ်း ” ပါတဲ့။ တရုတ်လိုတော့ ဘယ်လိုအဓိပ္ပာယ်ထွက်မှန်းမသိပေမယ့် မြန်မာလိုတွေးမိတော့ ကြက်သီးရော၊ ဘဲသီးပါ ထချင်စရာကြီးမို့ လူရှေ့မှာရော၊ လူကွယ်ရာမှာပါ မခေါ်ရဲလောက်အောင် ဖြစ်ရပါရဲ့။ ဆေးကျောင်းက တိုင်းရင်းသူ သူငယ်ချင်းမတစ်ယောက်ရဲ့ နာမည်ကျပြန်တော့ “ ဂျီမိုးမိုးခိုင် ” ဖြစ်နေပြန်ပါတယ်။ သူ့အဓိပ္ပာယ်နဲ့သူတော့ လှချင်လှမှာဖြစ်ပေမယ့် ခပ်ငယ်ငယ်က ဂျီကျလွန်းလို့များ ဒီနာမည်ပေးထားသလားလို့ တွေးမိချင်စရာ ဖြစ်ရပါတော့တယ်။\nနာမည်တွေကို စိတ်ဝင်တစားရှိလှတဲ့ ဦးဟန်ကြည်တစ်ယောက် ပညာရေးလောကသားဖြစ်လာပြီး ကိုယ့်ကျောင်းသားတွေကို ကိုယ်ကြိုက်ရာနာမည်နဲ့ခေါ်ခွင့် ရလာတဲ့အချိန်မှာတော့ ကလေးတစ်ယောက်ချင်းစီအတွက် ကိုယ်ပိုင်နာမက္ခရနည်းဗျူဟာကိုသုံးပြီး ပြောင်မြောက်တဲ့ နာမည်တွေပေးပါတော့တယ်။ ကျောင်းသားတွေကို သူတို့မိဘတွေကပေးထားတဲ့ နာမည်တွေက ကျောင်းခေါ်ချိန်စာအုပ်ထဲမှာပဲ ကျန်နေရစ်ပြီး စာသင်နှစ်တစ်နှစ်လုံးမှာ ဦးဟန်ကြည်ပေးတဲ့ နာမည်နဲ့ပဲ စခန်းသွားကြရရှာပါတယ်။ အဲဒီလိုနာမည်သစ်ပေးလိုက်ခြင်းအားဖြင့် ဆရာနဲ့တပည့်ပိုပြီး ရင်းနှီးသွားတယ်လို့ ခံစားရသလို ကလေးအချင်းချင်းလဲ ပိုပြီးနွေးနွေးထွေးထွေးဆက်ဆံသွားကြတယ်လို့လည်း ယူဆမိသလို၊ ကျောင်းသူကျောင်းသားတွေကလည်း သူတို့ကိုယ်သူတို့ ကလေးလို့ပဲ ယူဆသွားကြတယ်ဆိုတာလည်း သတိထားမိပါတယ်။ ဒါပေမယ့် ကလေးတွေရဲ့ နာမည်သစ်တွေကိုပဲ စွဲစွဲမြဲမြဲခေါ်လေ့ရှိတဲ့ ဦးဟန်ကြည်မှာ အရေးအကြောင်းကြုံရင် သူ့ကျောင်းသားတွေရဲ့ နာမည်ရင်းတွေကို မမှတ်မိနိုင်အောင် ဖြစ်ရတာကိုတော့ ခြွင်းချက်အဖြစ်ထားရစ်ရပါလိမ့်မယ်။\nကလေးတွေကို အမှတ်တရဖြစ်အောင် မှည့်ပေးခဲ့တဲ့ နာမည်တွေထဲက တစ်ချို့တစ်ဝက်ကိုတော့ အခုထက်ထိ မှတ်မှတ်သားသား ရှိနေပါသေးတယ်။\nကျောင်းမကြာမကြာပျက်လေ့ရှိတဲ့ ကျောင်းသားကို ပေါ်လိုက်ပျောက်လိုက် ကိုယ်ထင်ပြတတ်တဲ့ ဂုဏ်ရည်တူချင်းထပ်တူပြုပြီး ပေးထားဖြစ်တဲ့ နာမည်က “ သရဲ ” ပါတဲ့\nအရိုးပေါ် အရေကပ်နေအောင် ပိန်လွန်းတဲ့ ကလေးတစ်ယောက်ကိုတော့ တေးရေးဆရာတစ်ယောက်ရဲ့နာမည်ကို အစွဲပြုပြီး “ အရိုး ”\nသွားသုံးဆယ့်နှစ်ချောင်းလုံးပေါ်အောင်အမြဲအူမြူးနေလေ့ရှိတဲ့ တပည့်တစ်ယောက်ကတော့ “ စပ်ဖြဲ ”\nလမ်းလျှောက်တဲ့အခါမှာ အားမရှိသလိုဟန်နဲ့ လျှောက်လေ့ရှိတဲ့ကျောင်းသားကိုတော့ မုန်တိုင်းမိပြီးလွင့်လာတဲ့ မြင်ကွင်းကို သတိရသွားစေတာမို့ - “ ဆူနာမီ ”\nမျက်မှန်အမြဲတပ်ထားရတဲ့ ကျောင်းသူလေးတစ်ယောက်ရဲ့နာမည်က - “ လေးလုံး ”\nအသားညိုညိုနဲ့ ခပ်၀၀ကျောင်းသူလေးတစ်ယောက်ရဲ့နာမည်က - “ ဘဲဥ ”\nပိန်ပိန်သေးသေးပုပု ကျောင်းသားလေးတစ်ယောက်ရဲ့နာမည်က - “ မှင်စာ ”\nဆရာ့ကို မေးခွန်းပေါင်းများစွာ မီးခိုးမဆုံး မိုးမဆုံးမေးတတ်တဲ့ ကျောင်းသူလေးတစ်ယောက်ရဲ့ နာမည်က - “ ငရစ် ”\nအဲဒီလိုရစ်တတ်တဲ့ လုံးလုံးကျစ်ကျစ် ကျောင်းသူရဲ့ နာမည်က - “ ရစ်လုံး ”\nရှေ့သွားလေးနှစ်ချောင်း လူကျွံဘောဖြစ်နေတဲ့ ကျောင်းသူလေးရဲ့နာမည်က - “ ပေါက်ဖော် ”\nအဲဒီလို သွားပေါ်ပေါ် နောက်တစ်ယောက်ကိုတော့ - “ ၀က်ကတိုး ”\nဆံပင်မွှေးလေးတွေ ခပ်ကြဲကြဲကို တိုတိုတောင်းတောင်း ညှပ်ထားလေ့ရှိတဲ့ ပိန်ပိန်ကျောင်းသားလေးတစ်ယောက်ရဲ့နာမည်က - “ စာကလေး ”\nတဖြည်းဖြည်းနဲ့ ပိန်ပိန်လာတဲ့ တပည့်မတစ်ယောက်ရဲ့နာမည်ကိုတော့ - “ ကြာရိုး ”\n( ဒီနာမည်ပေးလိုက်တော့ ကလေးမက ပျော်ရှာပါတယ်။ နာမည်လေးကလည်း လှပေသကိုး။ ဒါပေမယ့် ကြာရင် အရိုးပဲ ကျန်မှာမို့ ဒီနာမည်ပေးလိုက်မှန်းလည်းသိရော ကလေးခမျာ အီလည်လည်လေး ဖြစ်နေရှာပါရော )\nအမြဲတမ်း ပြာယာခတ်ပြီး လက်တွေရော ၊ ခြေတွေပါ အနားမနေတဲ့ ကျောင်းသူတစ်ယောက်ကိုတော့ မော်တော်ပီကယ်ကို အစွဲပြုပြီး - “ မော်တော်ပြာလောင် ”\nစာသင်ချိန်မှာ အမြဲငိုက်တတ်တဲ့ နော်ဖောကပေါ် ဆိုတဲ့ ကရင်တပည့်မလေးကိုတော့ - “ ခလောကပေါ် ”\nပိန်ပိန်ညောင်ညောင် ကျောင်းသားလေးတစ်ယောက်ကို - “ ပဲတောင့် ”\nအသားမည်းမည်းနဲ့ မျက်လုံးပြူးပြူး ကျောင်းသားလေးတစ်ယောက်ရဲ့နာမည်က - “ ပုရစ် ”\nမြန်မာစာမေးခွန်းတိုတွေမေးတဲ့အခါ အဖြေမှန်နဲ့ ဘာမှမဆိုင်တဲ့ ကမ္ဘာကျော်အီစွပ်ပုံပြင်များဆိုတာကို အားပါးတရ အော်ပြီး ဖြေခဲ့တဲ့ ကျောင်းသားကိုတော့ - “ အီစွပ် ”\nဓာတုဗေဒမှာ Organic Chemistry တွေ စာမေးပွဲလုပ်ပေးချိန်က Ethane ကို Ethyan လို့ ပြောင်မြောက်အောင် မှားနိုင်တဲ့ တပည့်ကျော်ရဲ့နာမည်ကို သူရေးထားတဲ့ နာမည်အတိုင်း - “ အီသရမ်း ”\nမည်းမည်းပိန်ပိန် မွန်တပည့်မတစ်ယောက်ကိုတော့ - “ ခရမ်းသီး ”\n၀၀ဖြူဖြူ ထောင်ထောင်မောင်းမောင်း တပည့်မတစ်ယောက်ရဲ့နာမည်က - “ ဘူးသီး ”\nပိန်ပိန်ရှည်ရှည်နဲ့ အမြဲတမ်းပူပူလောင်လောင်ဖြစ်၊ ပြာယာခတ်နေတတ်တဲ့ တပည့်မကို - “ ငရုတ်သီး ”\nမျက်လုံးပြူးပြူး အသားမည်းမည်း တပည့်မလေးကိုတော့ - “ ဇီးကွက် ”\nခပ်ပေါက်ပေါက်၊ ခပ်ပေါပေါ နေတတ်တဲ့ ကျောင်းသားကိုတော့ ပြားတစ်ရာမပြည့်တာကြောင့် - “ 50 cent ”( ပြားငါးဆယ် )\nညဘက်ဆိုရင် ကိုးနာရီထိုးတာနဲ့ အိပ်ယာဝင်တတ်တဲ့ ၀ီရိယကောင်းကောင်း တပည့်မတစ်ယောက်ကို “ မေနိုင်း ”\nဒီနှစ်မှရောက်လာတဲ့ ၀၀တုတ်တုတ် ကျောင်းသူလေးကိုတော့ - “ ပစ်ပစ် ”\n( ဘလော့ဂီဂျယ်ရီပစ်ပစ်က သူ့နာမည်ကို မှတ်ပုံတင်မထားတာကြောင့် ဦးဟန်ကြည်က ခပ်တည်တည် ယူသုံးလိုက်ခြင်းပါ )\nစာသင်ချိန်မှာရော အပြင်မှာပါ လေပေါနိုင်လွန်းတဲ့ တပည့်ကျော်ကိုတော့ - “ အာလူး ”\nအရပ်အမောင်းကောင်းကောင်းနဲ့ ထောင်ထောင်မောင်းမောင်း တပည့်မတစ်ယောက်ရဲ့နာမည်က “ ဧရာမ ”\nခပ်ပေါက်ပေါက် ခပ်ပေါပေါ ကျောင်းသားတစ်ယောက်ကိုတော့ သူ့နံမည်ရင်းလေးပါပါသွားရအောင် “ ဓာတ်ထူး ”\nလွန်ခဲ့တဲ့ နှစ်ကတော့ နာမည်ပေးသန်လှတဲ့ ဦးဟန်ကြည်ခမျာ ခေါင်းအတော်ခြောက်ရရှာပါတယ်။ ပိန်ပိန်သေးသေး ကျောင်းသူလေးတစ်ယောက်လာအပ်တဲ့အခါမှာ ခပ်လွယ်လွယ် “ ညှပ်စိ ” လို့ နာမည်ပေးထားလိုက်မိပါတယ်။ နောက်ထပ် သူ့ထက်သေးတဲ့ တစ်ယောက်ရောက်လာပြန်တော့ “ အသေးလေး ” လို့ နာမည်ပေးပြီး အဆင်ပြေနေပေမယ့် နောက်ဆုံးရောက်လာတဲ့ အသေးဆုံးကျောင်းသူကိုတော့ နာမည်ပေးဖို့ ခက်ရပါတော့တယ်။ နောက်ဆုံးမှာတော့ ခေါင်းပူအောင်စဉ်းစားမနေတော့ဘဲ “ ပိစိကွေး ” လို့ ခပ်လွယ်လွယ် မှည့်ပေးလိုက်ရပါရောလား။\nသူပိုင်တဲ့ ကမ္ဘာကျဉ်းကျဉ်းလေးထဲမှာ သူချစ်တဲ့ တပည့်ပေါင်းများစွာ ပတ်ခြာဝိုင်းလို့ သူမြတ်နိုးတဲ့ ပညာရေးလောကကို ဖက်တွယ်ထားရင်း ဦးဟန်ကြည်တစ်ယောက် မမောနိုင်မပမ်းနိုင် ပျော်ပျော်ကြီးကူးခတ်ကျင်လည်နေဆဲပါ။ သူချစ်တဲ့တပည့်လေးတွေကိုလည်း သူ့စိတ်ကြိုက်နာမည်တွေနဲ့ ဂုဏ်ပြုစမြဲ ရှိနေလျှက်ပါ။ ဒါပေမယ့် သူ့ရဲ့တပည့်ချစ်တွေက ဦးဟန်ကြည်ကို ကွယ်ရာမှာ ဘယ်လိုနာမည်တွေပေးထားကြတယ်ဆိုတာတော့ မသိရှာပါ။ ဒါပေမယ့် တပည့်တွေအပေါ် သံယောဇဉ်ကြီးလွန်းတဲ့ သူတို့ရဲ့ ချစ်စွာသောဆရာကို အကြားခက်တဲ့ နာမည်ဆိုးမျိုးတော့ မပေးတာသေချာနေတယ်ဆိုတဲ့ ယုံကြည်ချက်နဲ့ ကျေနပ်လျှက်လည်း ရှိနေပါကြောင်း။ ။\n( “ နာမည် ” ကို “ နံမည် ” လို့ ဆိုးဆိုးဝါးဝါး စာလုံးပေါင်းသတ်ပုံမှားသွားမိတာကြောင့် သတ်ပုံတွေအားလုံးကို ပြန်ပြင်လိုက်ပါတယ်။ သတ်ပုံမှန်ဖို့ အမြဲလိုလို သတိထားတဲ့ကြားက အခုလို မှားသွားခဲ့ရတဲ့အတွက် စိတ်အနှောင့်အယှက် ဖြစ်သွားရတဲ့ စာဖတ်မိတ်ဆွေအားလုံးကို လေးစားစွာနဲ့ အနူးအညွတ်တောင်းပန်လိုက်ပါရစေ… )\nPosted by Han Kyi at 7:11:00 am\nး).. လှလိုက်တဲ့နာမည်တွေပါလား.. .ဆရာဟန်ကြည်.....\n10 October 2011 at 08:17\nဆရာဟန်တို့ကတော့ မဟာဘုတ် ထူတော့မယ် ထင်တယ်..\nရွာဘက်က နာမည်တွေမှာ အဲလိုတွေ များ တယ်။အိမ်က ညီအငယ်လေးက ငယ်ငယ်က ဆိုးလွန်းလို့ သူ့နာမည်က အလိုအလျောက် ရွာသဘောအရ “ပူလောင်” လို့ ပေးပ လိုက်ကြတယ်။သူငယ်ချင်းတစ်ယောက်က ငယ်ငယ်က အိမ်ပေါ်က ခဏခဏ ပြုတ်ကျ တာ ဘာမှ မဖြစ်လုိ့ သူ့နာမည်ဟာ အခု အသက်ကြီးတဲ့အထိ ကလေးရော လူကြီးရောက “သေခဲ”လို့ ခေါ်ကြ တယ်။\nနောက်တစ်ခု ကြုံဘူးတာလေး ရှိသေးတယ်။ သားလေးတစ်ယောက်ထဲ မွေးထားလို့ အညွန့်အတက်လေးဖြစ်အောင်“ မောင်ညွန့်” လို့ နာမည်ပေးထားတာ နိုင်ငံခြားထွက်လာမှ ဒီကကောင်တွေ ခေါ်တာက “မစ္စတာညံ့” တဲ့.. ရယ်တော့ ရယ်ရသား ဆရာဟန်ရေ..\nဆိုတော့ကာ ဦးဟန်ကြည်ဆိုတော့ မင်းသမီးကြီး ကြည်ကြည်ဌေး ခေတ်ကောင်းတဲ့ အချိန် မွေးခဲ့လို့ များလား မသိဘူး....:D\nသိတင်းကျွတ်မှာ နေကောင်းပါစေ ဆရာဟန်ရေ..\nဟား ဟား ဟား ဆရာ့ရဲ့ နာမည်ပေးချက်ကတော့9လောက်ရှိတယ်။ အားပေးသွားပါတယ် ဆရာရေ.... ကျွန်တော်နာမည်လည်း မဒမ်ကိုနဲ့တွေ့တော့ အားထောင်တဲ့၊ ကိုမောင်သန့်နဲကတွေ့တော့ အားထိုင်ကို ဖြစ်ရော....\n10 October 2011 at 08:35\nဦးဟန်ကြည်ရဲ့ အမည်နာမတွေ၊ အဓိပ္ပါယ်တွေ ဖတ်ရတာ တကယ့်ဟာသပဲ .... :D\nနာမည်တွေကလည်း ပေးတတ်လိုက်တာနော်... ကန်ဒီ့ကိုလည်း ငပေါမလေးလို့ပေးထားတာသာ ကြည့်တော့... >.<\nဦးဟန်ကြည်ကို နာမည်ဘယ်လိုပြန်ပေးရင်ကောင်းမလဲ.. စဉ်းစားလိုက်ဦးမယ်.. :P :P\nသားသားနာမည်ကတော့နန်းနှင်းနုနုနုနုနွယ်နီနွေးနော်. ဟွန့်..ဒါပဲ.:P (လာလည်သွားတာကျေးဇူးတင်ပါတယ်ဆရာ)အစဉ်လေးစားလျက်ပါဗျာ။\n10 October 2011 at 09:25\nသူပဲ ပေးပဲ ပေးတက်လွန်းတယ် .... :)\n10 October 2011 at 09:26\nဆရာဟန်ကြည် နာမည်ပေးလိုက်မှ နာမည်လှလှလေးတွေ ကုန်ရောပေါ့။ တော်ပါသေးရဲ့ ယောင်ချာချာနဲ့ ဆရာ့အိမ်နား မရောက်ခဲ့လို့။ ရောက်များရောက်ခဲ့ရင် နာမည်လှလှလေးတွေ အပေးခံရမှာ သေချာတယ်။ ဥပမာ၊ ကိုလူချော၊ ကိုခန့်ချော၊ ကိုချစ်စိုး၊ ကိုရွှေလူချော၊ ကိုမောင်ရုပ်လှ ဆိုတာတွေမျိုးပေါ့။ အမည်နဲ့ လိုက်မဲ့ အနွတ္တအမည်(အနွတ္တသညာ)အမည်တွေကိုး ဆရာရဲ့။း))\nအမည်နဲ့မလိုက်ဘဲ တင်စားလို့ ဒါမှ မဟုတ် တွင်စေချင်လို့ ဒါမှ မဟုတ် ထင်စေလို့ မှည့်တဲ့ အမည်မျိုးကို ရုဠှီအမည် (ရုဠှိသညာ)လို့ မှတ်သားဖူးကြောင်းပါ ဆရာ။ အတင်ရုဠှီ၊ အတွင်ရုဠှီ၊ အထင်ရုဠှီတဲ့။ သုံးမျိုးကြီးများတောင်။\nပုံကြည့်ပြီး မဟာဘုတ်များထောင်တော့မလားလို့။ မဟာဘုတ်ဆိုမှတော့ မဟုတ်ပါ ဖြစ်ရောလို့ ပြောမလို့။ ဆရာကတော့ မဟာဘုတ်ထောင်လဲ ပင်ပန်းမှာ မဟုတ်ပါဘူး။ အလုပ်သမား ငှားစရာမလိုဘူးလေ။ တပည့်တွေနဲ့ အင်တိုက်အားတိုက် ထောင်လိုက်ရင် တစ်နေ့တစ်တိုင်တော့ ထောင်ပြီးကောင်းပါရဲ့။း))\nဗေဒင်ဆရာတွေတော့ ငိုနေလောက်ပြီ။ သူတို့ပေးစရာ နာမည်မရှိလို့။\nဆရာ့နာမည်ကိုတော့ မပေးတော့ပါဘူး။ ဟန်ကြည်ဆိုကထဲက စံမီနေပြီကိုးဗျ။ တော်ကြာ ညံစီနေကုန်မှ မဒမ်က မာန်ဖီနေမှာ စိုးရိမ်ရသေး။ ဟာ ဟ။\n10 October 2011 at 09:32\nနာမည်တွေဖတ်ပြီး ရယ်လိုက်ရတာ ဆရာရေ\nကျွန်မ ငယ်ငယ်တုန်းကတော့ ပိန်ပိန်သေးသေးမို့ ဆရာက လူတွေအများကြီးရှေ့ သေချာကြီးကြည့်ပြီး ပိန်သေး လို့ ခေါ်လိုက်တော့ ရှက်လိုက်တာ။ နောက်တစ်ခါ အဲဒီဆရာကြီးကို မကြည့်ချင်လောက်အောင်ဖြစ်သွားဖူးတယ်။ ငယ်ငယ်လေးတုန်းကပါ။ မျက်နှာသွယ်လို့ ဆီးစေ့ လို့ အစ်ကိုတွေက ခေါ်ရင်လည်း ရှက်တာပဲ။ ခုတော့ ရယ်စရာရယ်။ အဲဒီတုန်းကတော့ တကယ် စိတ်ညစ်တာ။ :D\nဆရာပြောမှ ပေါက်ကျော်မတို့၊ မိဂျမ်းပုံတို့ နာမည်တွေ ဘယ်လို အနက်ဖွင့်ပြီး ပေးခဲ့ကြပါလိမ့်လို့ တွေးမိတယ်။။ဟီးးးးးးးးးးးးး။။။\nဦးဟန်ကြည်အတွက် နာမည်စဉ်းစားလို့ရသွားပြီ... အဲ့ဒါကတော့...\n"အီးဟန်ကြူ" :P :P\nကိုးရီးယား မင်းသားနာမည်လိုလိုဘာလိုလို မိုက်တယ်နော်.. :P\n10 October 2011 at 11:33\nဟားဟား Candy ပေးတဲ့ နာမည်သဘောကျတယ်။ အီးဟန်ကြူတဲ့ ...\nနာမည်နဲ့ ဦးဟန်ကြည်ရေးတဲ့ စာနဲ့လဲ လိုက်ပါတယ်။ စာတပုဒ်လုံး နာမည်ကို နံမည် လို့ချည်း ရေးထားလို့ စဖတ်ကတည်းက နှာခေါင်းပိတ်ပြီး ဖတ်နေတာ။ ကွန်မန့်အဆုံးကျတော့ အီးဟန်ကြူဆိုလို့ တဟားဟား အော်ရယ်လိုက်တယ်။ ဟီးးးးး\nဖတ်ရင်းနဲ့နံလိုက်တာ.. အဲ ရယ်လိုက်ရတာ\nအီးဟန်ကြည် ဆိုတာထက် ဟန်ကြည့်အီး ဆိုပိုလှမယ်\nနာမည်ပေးကင်ပွန်းတပ် ဟန်ကြည့်အီးဆိုပြီးး )\n(ကန်တော့နော် ဆရာကြည်း)\n10 October 2011 at 17:44\nနာမည်ပေးတော်ချက် ဆရာကတော့း)\nကျနော့်ကိုလည်း တစ်ခုလောက်ရွေးပေးပါလားဗျ လှလှလေး မောင်ဗလ ဖြစ်ဖြစ် မောင်ဝတုတ် ဖြစ်ဖြစ် သိပ်ဝချင်လွန်းလို့ ။\n10 October 2011 at 20:20\nစာကိုဖတ်ပြီး ကျောင်းတုန်းက သူငယ်ချင်းတွေရဲ့ နစ်နိမ်းတွေနှင့် ကိုယ်နစ်နိမ်းကို သတိရသွားတယ်၊\nဖတ်ရင်း၊ မှတ်ရင်း ရယ်ရွှင်ပြုံးတုံ့ဖြစ်ရလို့ ကျေးဇူးပါ ဆရာ။ ဆရာ့ပို့စ်တွေက ရယ်မောပျော်ရွှင်ရသလို အသိတစ်စနဲ့ အတွေးများစွာရစေပါတယ်။ ခဏခဏ ရောက်လာ စာဖတ်ပါတယ်။ ခြေရာချန်ဖို့ ခက်နေလို့ ခု... နောက်ပိုင်းမှပဲ...\nဆရာဟန့် နာမည်ဖတ်ပြီး သဘောကျတယ်..\nရှူပေါက်ကြမ်းတို့ ဘာတို့တော့ မလုပ်နဲ့နော်\nပြီးတော့ ကလေးကို နာမည်လှလှ ပေးချင်သူတွေ ရှိရင်လဲ ဆရာ့ဆီလွတ်လိုက်မယ်\nသရဲ တို့ စပ်ဖြဲတို့ အီစွပ်တို့ဆိုလည်း မဆိုးပါဘူး ဆရာရယ် လှပါတယ်..း)\nတော်သေးတယ် ငယ်ငယ်တုန်းက ဆရာလိုနာမည်ပေးတတ်သူနဲ့ မတွေ့ခဲ့လို့ ။ မဟုတ်ရင် ခုချိန်ဆို ဇီးကွက် တို့ ငှက်ကျားတို့ ဖြစ်နေလေမလားမသိ။ ဟိဟိ\nဟုတ်ပါရဲ့ အခုမှ စာလုံးပေါင်းသတ်ပုံကို ပြန်ကြည့်မိတော့တယ်...နာမည်ကို သတ်ပုံတွေ ပက်ပက်စက်စက် မှားထားမိပါပကောလား...မေဓာဝီပြောမှ သတိထားမိတော့တယ်...မသင်္ကာလို့ သတ်ပုံကျမ်းနဲ့ပါ ပြန်တိုက်ယူမှ ကိုယ့်နဖူးကို လက်ဝါးနဲ့ ရိုက်မိတော့တယ်...ကျောင်းသားဘ၀တုန်းက စာမေးပွဲတွင်းမှာ ခေါင်းတွေပူထူပြီး 0ne ကို “၀မ်း” လို့မဖတ်မိဘဲ “အုန်း” လို့အသံထွက်မိပြီး Dictionary လှန်ယူရတာတောင် ပြန်သတိရမိသွားပါရဲ့...\nအနံ့ထွက်သွားတဲ့ သတ်ပုံတွေကို ပြန်ပြင်လိုက်ပါဦးမယ်...ဦးဟန်ကြည်ရဲ့ သတ်ပုံအမှားလေးကို ပညာရှိသတိဖြစ်ခဲလို့ ယူဆပြီး သည်းခံပေးတော်မူကြဖို့ လွန်တာရှိလည်း ၀န္ဒာမိလုပ်လိုက်ပါကြောင်းဗျား...\nငပေါမလေးပေးသွားတဲ့နံမည်ကို ဖတ်ပြီး ကိုယ့်ကိုယ်ကို ပြန်အနံ့ခံယူရပါရဲ့...တကယ်တော့ မွှေးရနံ့လေးတောင် သင်းနေပါကကောလားးးး)))\n11 October 2011 at 02:36\nတစ်ပုဒ်ဆိုတစ်ပုဒ်ပါပဲလား ကိုဟန်ကြည်ရေ။ အတွေးလေးတွေနဲ့ အရေးလေးတွေ မှတ်လောက်စရာပါပဲ။ သတ်ပုံမှားလေးတွေ ကြုံရင်ပြင်ပေးတတ်တဲ့ ဘလော့ဂါတွေကိုလည်း သတိထား ချီးကျူးမိပါတယ်။ တီတင့်တော့ ဒီကနေ့အထိ သတိထားရင်း အမှားများရင်းပဲး))\n11 October 2011 at 04:00\nဘလော့ဂ်ဂါတွေလည်း နာမည်ရွေးပေးရင် ကောင်းမလားဘဲး))\nတိုးတိုးလေးပြောချင်တယ် ဆြာဟန် ဆီဒေါနားမှာ တံခါးလာလုပ်တဲ့ မလေးတရုတ်ကြီးတစ်ယောက်ရဲ့နာမည်က ကွိုင်ကျွတ်ကျန်တဲ့ဗျာ ကျွန်တော်တို့ကတော့အဲလိုပဲကြားတယ် သူ့နာမည်ကိုလှမ်းခေါ်တိုင်း တဝါးဝါးရယ်ရတယ် ဟိဟိ\n11 October 2011 at 20:35\n`ဧရာမ` ဆိုတဲ့ နာမည်တော့ `ဂေါ်စီလာ` မဖြစ်တာပဲ တော်သေးတယ်။\nကိုဟန်ကြည် ကိုလည်း ဆရာဖြူလုံး လို့ ပေးရင် လူနဲ့ လိုက်မယ်ထင်တယ်။ :P\n12 October 2011 at 07:32\nနာမည်ပြောင်တွေပေမယ့် နာဝင်ချိုသာ ချစ်စရာကောင်းလိုက်တာ..\n12 October 2011 at 07:59\nစိတ်ညစ်နေတုန်း ဖတ်ပြီး အတော်ရယ်လိုက်ရလို့ ကျေးဇူးတောင်မှတင်ပါ\nသေးတယ်ေ နာက် ကို လည်းဆရာ့တပည့်တွေ အကြောင်း ရယ်စရာလေးတွေကို\n12 October 2011 at 20:01\nဟေးဟေး ကလေး နာမည်ပေးကင်ပွန်းတပ်ချင်လျှင် မဟာဦးဟန်ကြည်မှ အကျိုးဆောင်ပေးပါမည်။း)\n13 October 2011 at 11:06\nဆရာပိုစ့် က်ိုဖတ်လိုက်ရမှ ကိုယ့်ငယ်နာမည် ကို ပြန်သတိရမီ\nတယ်ဆရာ.. မထူးပါဘူး..တိုးတိုးလေးပဲ ပြောခဲ့လိုက်မယ်\n..မွေးကတည်း တင်ပါးမှာ အမှက်ကြီးပါလို့..\n(ဖင်မဲကြီး)..တဲ့. ဆရာရေ ..လှတယ်နော်..ဟီးးးအဲဒိနာမည်\nဆရာ့ တပည့်တွေတော့ ပျော်ရှာမယ်\nထင်တယ်ဗျာ ဆရာ နဲ့ တပည့်ဆိုပေမယ့်\nကလေးတွေ ဥာဏ်ရည် ပိုထက်တာပေါ့။\n14 October 2011 at 08:45\nဟိုက်ရော....ဒီအတိုင်းဆို ဆရာ့ဆီ လာလည်ရမှာတောင်\nခက်လန့်လန့်ပဲ..တော်ကြာ တပည့်တွေနဲ့ရောပြီး ကိုယ်တွေ\n14 October 2011 at 08:47\nဆရာရေ ဘုန်းဘုန်းကိုလည်း နာမည်ပေးဦးလေ။ ဘုန်းဘုန်းရဲ့ ငယ်မည်က မောင်သန်းပါ။ မောင်သန်းဆိုတာ ပအိုဝ်းလို ခေါ်ဝေါ်ခြင်းဖြစ်တယ်။ မြန်မာလို အဓိပ္ပာယ်ကတော့ မောင်ကျန်းမာလို့ အဓိပ္ပာယ်ထွက်ပါတယ်။ တကယ်လည်း သူများထက် ပိုကျန်းမာပါတယ်။ တကယ်ပါ။ ကြွားတာ၊ ကျန်းမာခြင်းဆိုတဲ့ မာန်ရစ်တာ မဟုတ်ရပါ။\nဗဟန်းမှာနေစဉ်တုန်းက ကိုယ်တော်တစ်ပါးကို နာမည်ဝိုင်းပေးကြတာက ၀မ်ချိုင်းတဲ့။ ဘုန်းဘုန်းက အဲဒီကျောင်းကို ရောက်တာလည်း မကြာသေးတော့ နာမည်ပဲ ကြားဖူးနေတာ။ လူမမြင်ဖူးသေးဘူး။ တကယ့်လက်ဝှေ့သမား ၀မ်ချိုင်းလို ဗလတောင့်တောင့်ကြီးလားလို့ ဘယ်ဟုတ်ပါ့မလည်း ပိန်ကပ်နေတာပဲ။\nတက္ကသိုလ်ရောက်ပြန်တော့ ပုစ္ဆာမှာ အရမ်းညစ်ပတ်တဲ့ ဆရာတစ်ယောက်ရှိတယ်။ သူ့ကို ကျောင်းသားတွေက ကြောင်ချီးလို့ ပေးထားပါတယ်။ ကြောင်ချီးဆိုတာ ပျော့ပျော့လေးနဲ့ နံလို့လေ။ တော်တော်ကြာမှပဲ အဲဒီဆရာတော်ရဲ့ ဘွဲ့ရင်းမူလကို သိရပါတော့တယ်။\nနောက်တစ်ပါးကျတော့ ၀ိုင်းချစ်တဲ့။ အစကတော့ ဘယ်သိပါ့မလည်း။ ကျောင်းသားတွေက ၀ိုင်းချစ်ကြလို့များ ၀ိုင်းချစ်ခေါ်တာလားပေါ့။ ပြီးတော့ ၀ိုင်းခြစ်ဖြစ်နေတယ်။ စာပြတဲ့အခါ ဘောပေါ်မှာ စာရေးပြီး ၀ိုင်းဝိုင်းပြတတ်လို့ ၀ိုင်းခြစ်တဲ့။\nနောက်နှစ်ပါးကြတော့ အမူအရာလေးတွေက နွဲ့နွဲ့နှောင်းနှောင်းနဲ့မို့ အန်တီလို့ ပေးထားကြတယ်။ တော်တော်ဆိုးတဲ့ ကျောင်းသားတွေနော်။ ဟိ။\nဆရာပြောသလိုပဲ ဘုန်းဘုန်းလည်း ခြောက်ထပ်ကြီးဘုရားမှာ တွေ့ဖူးတယ် ဒေါ်ခွေးမကောင်းမှုဆိုပြီးတော့လေ။\nဆရာက ဆရာ့ကျောင်းသားတွေကို ပေးတဲ့နာမည်တွေထဲမှာ တော်တော်များများ သဘောကျပါတယ်။ သဘောအကျဆုံး နာမည်လေးတွေကတော့...\nခမန့်လည်း ရှည်သွားပီဆရာရေ တစ်ခုလောက်တော့ ထပ်ပြောချင်သေးတယ်။ ရုပ်ရှင်သရုပ်ဆောင် လင်းဇာနည်ဇော်ရဲ့ နာမည်ဖြစ်လာပုံကတော့ ဗုဒ္ဓဟူးနေ့မှာမွေးလို့ လင်း၊ အာဇာနည်နေ့ဖြစ်လို့ ဇာနည်၊ သူ့အဖနာမည်က ဦးခင်ဇော်မို့ ဇော်တဲ့။ လင်းဇာနည်ဇော်နာမည်ဖြစ်သွားပုံလေး လှတယ်နော်။\nနံမည်နဲ့အီးဟန်ကြူလိုက်ဖက်ပါပေတယ်...San San Htun လို့ရေးပြီး ထောင်ထားတဲ့ နာမည်စာရွက်ကို မြင်တော့ ဂျပန်စာတတ်တဲ့ မွန်ဂိုလီယားကျောင်းသားက စန်းထွန်းကို နာမည်ပေးတယ် အီးရှီစံတဲ့..အဓိပ္ပာယ်က ၃၃..သူ့ ဘေးက ကိုလံဘီယာကျောင်းသားကလည်း အားကျမခံ စပိန်နာမည်ပေးတယ်..သရက်ရှ် သရက်ရှ် တဲ့...\n16 October 2011 at 21:37\nလွမ်းတော်မူလို့ စာကိုစီတယ် . . .\nအသားတစ်ပိဿာ၊ မစင်တစ်မတ်သား . . .\nလမ်းခုံးများ . . .


7 ဥရောပရှိအပြင်ဘက်လှုပ်ရှားမှုများအတွက်အကောင်းဆုံးမြို့ကြီးများ | တစ်ဦးကရထား Save\nနေအိမ် > ဥရောပခရီးသွား >7ဥရောပရှိအပြင်ဘက်လှုပ်ရှားမှုများအတွက်အကောင်းဆုံးမြို့ကြီးများ\nအစိမ်းရောင်ပန်းခြံများ, တောင်တက်လမ်းကြောင်း တောင်ပေါ်မှာ, နှင့်အဆင်ပြေရာသီဥတုအိမ်ပြင်ပျော်စရာရှိခြင်းများအတွက်ပြီးပြည့်စုံသောဖြစ်ကြသည်. ဥရောပရဲ့နာမည်ကြီးမြို့ကြီးတွေမှာအရာအားလုံးရှိတယ်၊ ဒါကြောင့်ဥရောပကကမ်းလှမ်းထားတဲ့အပြင်ဘက်လှုပ်ရှားမှုတွေကိုသင်ကြိုးစားနိုင်မှာဖြစ်တယ်. အမ်စတာဒမ်ရှိစက်ဘီးစီးခြင်းမှသည်မြူးနစ်တွင်လှည့်လည်ကြည့်ရှုခြင်းအထိ, ဤ7ဥရောပမှာပြင်ပလှုပ်ရှားမှုများအတွက်အကောင်းဆုံးမြို့ကြီးများဖြစ်ကြသည် စံပြအားလပ်ရက်ခရီးစဉ်.\n1. ဥရောပရှိအပြင်ဘက်လှုပ်ရှားမှုများအတွက်အကောင်းဆုံးမြို့ကြီးများ: အမ်စတာဒမ်, နယ်သာလန်\nမြို့ကိုမြစ်တူးမြောင်းပတ်ပတ်လည်တည်ဆောက်သောအခါ, သင်အားလပ်ရက်ကိုအိမ်ပြင်မှာသုံးဖို့. အမ်စတာဒမ်ကိုဥရောပမှာစက်ဘီးစီးနိုင်ဆုံးမြို့အဖြစ်လူသိများတယ်. စက်ဘီးစီးခြင်းသည်သယ်ယူပို့ဆောင်ရေးအတွက်သာမကဒေသခံများအတွက်လည်းဘဝလမ်းစဉ်တစ်ခုဖြစ်သည်.\nစက်ဘီးစီးခြင်းသည်ဥရောပ၌ကြီးစွာသောပြင်ပလှုပ်ရှားမှုတစ်ခုဖြစ်သည်, ခရီးသွားနှင့် sightseeing ဘို့. နောက်ရွေးချယ်စရာတစ်ခုကမြို့ကိုစူးစမ်းခြင်းဖြစ်သည် လှေပေါ်မှာ, ချစ်စရာကောင်းတဲ့တံတားများနှင့်ဒတ်ခ်ျဗိသုကာလက်အောက်တွင်. လမ်းခုလတ်မှာ, အခြား Boa ကော်ဖီဆိုင်တစ်ခုသို့မဟုတ် Amstel မြစ်နားရှိချစ်ဖွယ်ကောင်းသည့်စားသောက်ဆိုင်တစ်ခုတွင်သင်သောက်ရန်ခုန်နိုင်သည်.\nလေကောင်းလေသန့်, ကောင်းကင်ပြာပြာ, နှင့်ရှုခင်းပြောင်းလဲခြင်းတက်ကြွခြင်းနှင့်ပုံသဏ္inာန်၌တည်သောများအတွက်ပြီးပြည့်စုံသော setting ကိုများအတွက်ပါစေ အားလပ်ရက်ခရီးစဉ်မှာ.\n2. ဂျီနီဗာ, ဆွစ်ဇာလန်\nဆွစ်ဇာလန်နိုင်ငံရှိပါတယ် အများဆုံးသာယာလှပအမြင်များ ဥရောပမှာ, နှင့်ဂျီနီဗာကိုရင်သပ်ရှုမောဖွယ်သဘာဝဖြင့်ဝိုင်းရံထားသည်. ထို့ကြောင့်, ဒေသခံများအနေဖြင့်၎င်းတို့ပတ် ၀ န်းကျင်၏အမြင်များနှင့်မြေများကိုအများဆုံးရရှိသည်, ပြင်ပနှင့်တက်ကြွစွာတည်းခို. ဥပမာ, ရေကန်ဂျီနီဗာ, ရေကန်အား Leman ဟုလည်းခေါ်ကြပြီးရေအားကစားအတွက်အကြိုက်ဆုံးဖြစ်သည်.\nလှေစီး, ငါးဖမ်း, kayaking, ရေကူးသို့မဟုတ်ဖောင်, ဂျနီဗာရေကန်တွင်လုပ်ဆောင်ရန်အတွက်ပြင်ပလှုပ်ရှားမှုအနည်းငယ်သာရှိသည်. သင်တစ် ဦး လှေငှားရမ်းသို့မဟုတ်တတ်နိုင်ယူနိုင်ပါတယ် ရွက်လွှင့်သင်တန်း.\nသင်ကတောင်ကြီးသူတစ်ယောက်ဆိုရင်, ထို့နောက်ဆွစ်အဲလ်ပ်တောင်တန်း '' လမ်းကြောင်းဝေးမြို့ကနေတိုတောင်းတဲ့စီးနင်းဖြစ်ကြသည်. တောင်တန်း စက်ဘီး, တောင်တက်, စခန်းချ, နှင့်ဆောင်းရာသီအတွက်နှင်းလျှောစီးဂျီနီဗာ၌ပျော်မွေ့ရန်အလွန်ကြီးစွာသောပြင်ပလှုပ်ရှားမှုများဖြစ်ကြသည်.\n3. ဥရောပရှိအပြင်ဘက်လှုပ်ရှားမှုများအတွက်အကောင်းဆုံးမြို့ကြီးများ: မြူးနစ်, ဂျာမနီ\nမြူးနစ်သည်အကြီးမားဆုံးသောနေရာတစ်ခုဖြစ်သည် မြို့ပြပန်းခြံများ ကမ္ဘာပေါ်မှာ, အင်္ဂလိပ်ဥယျာဉ်. ကျယ်ပြန့်သောအစိမ်းရောင်မြေများသည်ပြင်ပလှုပ်ရှားမှုများအတွက်အကောင်းဆုံးဖြစ်သည်, အရှင်၏ထိပ်မှာမြူးနစ်အားမရ7ဥရောပ၌ပြင်ပလှုပ်ရှားမှုများအတွက်အကောင်းဆုံးမြို့ကြီးများ.\nအင်္ဂလိပ်ဥယျာဉ်၌တည်၏, သငျသညျတက်ကြွနေနိုင်ပါတယ်, အပြေးသို့မဟုတ်အအေးခန်းအားဖွငျ့ဖွစျသညျ, အပေါ် ရေအားဖြင့်ပျော်ပွဲစား, နေရောင်ခြည်, နှင့်ရေကူး. မြူးနစ်တွင်ပြင်ပလှုပ်ရှားမှုများအတွက်နောက်ထပ်ထူးခြားသည့်နေရာမှာလူလုပ် Eisbach မြစ်ဖြစ်သည်, အင်္ဂလိပ်ဥယျာဉ်၌တည်၏. လှိုင်းတံပိုးဖမ်းခြင်းနှင့်၎င်းတို့၏ရွေ့လျားလေ့ကျင့်ခြင်းအဘို့အ surfers များအတွက်အကြိုက်ဆုံးနေရာတစ်ခုပါပဲ.\nမြို့တော်၌နေခြင်းသို့မဟုတ်ကျေးလက်သို့ထွက် ဦး တည်, ဗီယင်နာသည်ဥရောပ၌ပြင်ပလှုပ်ရှားမှုများအတွက်အလွန်ကောင်းသောမြို့ဖြစ်သည်. ဒူညုကျွန်းပေါ်တွင် Cruise, သို့မဟုတ်အလုပ်များသောစင်တာပြင်ပသို့ Lainzer Tiergarten သို့ ဦး တည်သည် သဘာဝအရံ, ဗီယင်နာ၌မည်သည့်ခရီးသွားအမျိုးအစားအတွက်မဆိုပြင်ပလှုပ်ရှားမှုများစွာရှိသည်.\nသင်ဗဟိုတွင်နေရန်ဆုံးဖြတ်လျှင်, ရှုခင်းများကိုလေ့လာရန်အကောင်းဆုံးနည်းလမ်းတစ်ခုမှာ Segway ခရီးစဉ်သို့မဟုတ်ဒူဘိုင်းမြစ်အတွင်းခရီးထွက်ခြင်းဖြစ်သည်. ဒါပေမဲ့, ဒေသခံတစ် ဦး ကဲ့သို့ဗီယင်နာစူးစမ်းပိုနှစ်သက်ပါ, နှင့် ၎င်း၏ဝှက်ထားသောကျောက်မျက်ရှာဖွေတွေ့ရှိ, ထို့နောက်သဘာဝအရံပြီးပြည့်စုံသော.\n25 စတုရန်းကီလိုမီတာရှိသောသစ်တောနှင့်တောရိုင်းတိရစ္ဆာန်များသည်ဗီယင်နာရှိအကြီးဆုံးမြို့ဥယျာဉ်၌သင့်အားစောင့်ဆိုင်းနေကြသည်. လမ်းလျှောက်ပါ, ပြေးလမ်း, သို့မဟုတ်ဤအစိမ်းရောင်အိုအေစစ်တွင်ပျော်ပွဲစားရှိသည်, မင်းလုပ်မယ် ဗီယင်နာ အားလပ်ရက်ပြည့်စုံ.\n5. ဥရောပရှိအပြင်ဘက်လှုပ်ရှားမှုများအတွက်အကောင်းဆုံးမြို့ကြီးများ: ဇူးရစ်, ဆွစ်ဇာလန်\nအခါ Alpine တောင်ထိပ်နှင့်ရှုခင်းများပတ်ပတ်လည်အခါ, ရှေ့တွင်ရင်သပ်ရှုမောဖွယ်ကောင်းသည့်ရေကန်တစ်ခုပါရှိသည်, သင်သည်ဥရောပရှိပြင်ပလှုပ်ရှားမှုများအတွက်အကောင်းဆုံးမြို့များထဲမှတစ်ခုဖြစ်သည်. ဇူးရစ်ဟာပျော်စရာကောင်းတဲ့မြို့တစ်မြို့ပါ, သင်သွားနိုင်သည့်နေရာ SZU ရထားကိုလေ့လာရေးမျှော်စင်သို့ခေါ်သွားပါ. လေ့လာရေးတာဝါသည် Uetilberg တွင်တည်ရှိသည်, ပတ်ဝန်းကျင်အံ့သြဖွယ်အမြင်များနှင့်အတူမြို့ရဲ့လှပသောတောင်ကြီးတောင်ငယ်.\nသငျသညျတောင်တက်ကြိုက်နှစ်သက်ပါလျှင်, ထို့နောက် Uetilberg မှတောင်တက်လမ်းကြောင်းများမှတဆင့်ဗဟိုသို့တက်နိုင်သည်. ဇူးရစ်မြို့၏နောက်ထပ်ပြင်ပလှုပ်ရှားမှုတစ်ခုသည်မြစ်၏ညာဘက်ခြမ်းတွင်ပျော်စရာဖြစ်သည်, ကမ်းခြေ volley ၏ဂိမ်းတစ်ခုသို့မဟုတ်ပဲအပန်းဖြေ, အဆိုပါ Flussbad Oberer Letten မှာ, ဒေသခံတွေ '' Hangout အစက်အပြောက်.\nZurich ရှိခရီးသွား like ည့်သည်ကဲ့သို့သင်လုပ်လိုလျှင်, ထို့နောက်မြို့ရဲ့အောက်မှာသင်တို့ကိုယူပါလိမ့်မယ် Limmatschifffahrt န်းကျင်တစ် ဦး круизများအတွက်လှေပေါ်ခုန်7တံတားများ.\nရထားအားဖြင့် Zurich မှ Interlaken\nရထားအားဖြင့် Zurich မှ Lucerne\nရထားအားဖြင့် Zurich မှ Lugano\n6. nice, ပြင်သစ်\nနံနက်ခင်းတွင်ရေကူးခြင်းသို့မဟုတ်ပျော်မွေ့ခြင်း, အများဆုံးချောမောလှုပ်ရှားမှုများတစ်ခုဖြစ်သည်. သင်အားလပ်ရက်ခရီးရောက်နေရင်တောင်, တက်ကြွစွာနှင့်ပုံသဏ္bာန်ချိန်ခွင်၌တည်းခို ဒေသခံအစားအစာကိုမြည်းစမ်း နှင့်သင်ကိုယ်တိုင် pampering. ဤအမှုအလုံးစုံတို့ကို၏ထိပ်တွင်, ပြင်သစ်ရီဗီယာသည်စွမ်းအားနှင့်ဗီတာမင်စီတို့နှင့်ပေါင်းစပ်သောအခါတက်ကြွသောစိတ်အခြေအနေသည်အံ့သြစရာကောင်းသည်.\nNice ဟာအံ့သြဖွယ်ကောင်းသောမြို့ဖြစ်သည် ဥရောပ၌ပြင်ပလှုပ်ရှားမှုများသည်. ကမ်းခြေပေါ်မှာစီးနင်းမြင်းစီး, ရေကူး, seashells ကိုရှာဖွေနေသည်, နှင့်နေဝင်ချိန်မှာပျော်ပွဲစားရှိခြင်းအားလုံးပြင်သစ် Riviera ၏အကောင်းဆုံးခံစားရန်ကြီးစွာသောပြင်ပလှုပ်ရှားမှုများဖြစ်ကြသည်.\n7. ဥရောပရှိအပြင်ဘက်လှုပ်ရှားမှုများအတွက်အကောင်းဆုံးမြို့ကြီးများ: Florence, အီတလီ\nFlorence သည်အီတလီရှိအလှဆုံးမြို့များထဲမှတစ်ခုဖြစ်သည်. သငျသညျတူသောမြို့ရှာဖွေတွေ့ရှိနိုင်ပါတယ် အားလုံးခရီးသွား။ ည့်, သို့မဟုတ်လုံးဝအထူးမေ့မရသောလမ်းဖြင့်ဖြစ်သည်. အထင်ကရနေရာများနှင့်ရှုထောင့်များမှတဆင့်လမ်းလျှောက်ခြင်းသို့မဟုတ်စက်ဘီးစီးခြင်းသည်ဖလောရင့်စ်၌စိတ်လှုပ်ရှားဖွယ်ကောင်းသောပြင်ပလှုပ်ရှားမှုနှစ်ခုဖြစ်သည်.\nသို့သျောလညျး, သငျသညျနှစ်ခုထူးခြားသောပြင်ပလှုပ်ရှားမှုများကြိုးစားရန်လိုလျှင်, နှင့်ဥရောပ၌အကောင်းဆုံးပြင်ပလှုပ်ရှားမှုများအနည်းငယ်, ထို့နောက်ပူပြင်းသောလေပူလေယာဉ်ခရီးစဉ်နှင့် skydiving ကြိုးစားပါ. Florence ၏ဗိသုကာနှင့်ပန်းခြံများသည်ရင်သပ်ရှုမောဖွယ်ကောင်းပြီးအထက်မှမြင်ကွင်းသည်စာသားကိုသင်၏သက်တမ်းကိုပျောက်စေလိမ့်မည်.\nသငျသညျခရီးသွား of ည့်လူအစုအဝေးကိုရိုက်နှက်ခြင်းနှင့်ပြင်ပလှုပ်ရှားမှုများအသစ်ကြိုးစားနေလိုလျှင်, ထို့နောက် Florence သည်ဥရောပရှိပြင်ပလှုပ်ရှားမှုများအတွက်အံ့သြဖွယ်ကောင်းသောမြို့ဖြစ်သည်.\nမီးရထားအားဖြင့် Florence သို့ဂျီနိုအာ\nရထားအားဖြင့် Florence မှ Parma\nရထားဖြင့် Florence သို့ဗင်းနစ်\nဥရောပဟာအံ့သြစရာကောင်းလောက်အောင်ပြည့်နေတယ်. မည်သို့ပင်ဆိုစေ၊ သင်သည်ဥရောပသို့အကြိမ်မည်မျှခရီးသွားခဲ့သနည်း, အသစ်တစ်ခုကိုစွန့်စားမှုအမြဲရှိပါတယ်. ငါတို့7ဥရောပရှိပြင်ပလှုပ်ရှားမှုများအတွက်အကောင်းဆုံးမြို့များသည်စွန့်စားသူများနှင့်စိတ်လှုပ်ရှားစရာရှာကြံသောခရီးသွားများအတွက်အကောင်းဆုံးဖြစ်သည်. ဖြည့်စွက်ကာ, ရိုးရှင်းစွာလှပသောအပြင်ပန်းနှင့်ရှုခင်းများကိုစူးစမ်းလိုသောသူများအတွက်.\nဤတွင်မှာ တစ်ဦးကရထား Save, ဤပြင်ပလှုပ်ရှားမှုများမှရရှိနိုင်သည့်စျေးအသက်သာဆုံးရထားလက်မှတ်များကိုကျွန်ုပ်တို့ရှာဖွေပေးရာ၌ကျွန်ုပ်တို့ဝမ်းသာပါလိမ့်မည်.\nသင်၏ဘလော့ဂ်ကို“ ဥရောပရှိအပြင်ဘက်လှုပ်ရှားမှုများအတွက်အကောင်းဆုံးမြို့ကြီး ၇ ခု” ကိုသင်၏ဘလော့ဂ်ပို့စ်ကိုသင်၏ကွန်ရက်ပေါ်သို့တင်ချင်ပါသလား? သင်ဟာတစ်ခုခုကိုလုပ်နိုင်အယူကျွန်ုပ်တို့၏ဓါတ်ပုံများနှင့်စာပေးပြီးခရက်ဒစ်နှင့်အတူချိတ်ဆက်ဖို့ဒီဘလော့ပို့စ်. သို့မဟုတ်ဤနေရာကိုကလစ်နှိပ်ပါ: https://embed.ly/code?url = https://www.saveatrain.com/blog/cities-outdoor-activities-europe/ - (အဆိုပါ Embed Code ကိုကြည့်ဖို့အနည်းငယ်အောက်ကိုဆင်း)\nလှုပ်ရှားမှုများ frenchriviera outdoor OutdoorActivities Tranride ရထားခရီးသွား ချစ်သူ travelitaly travelswitzerland TravelVienna


September 13, 2008, 3:15 am Filed under: Lin Let Kyal Sin မမ s0wha1က လတ်တလော ကိုယ့်ရဲ့အကြိုက်ဆန္ဒတွေအတွက် TAG လုပ်လိုက်တော့ ဒီအကြောင်းအရာလေးဟာ အထက်တန်းကျောင်းသူဘ၀တုန်းက `ရေးပေးပါ´ဆိုတဲ့ စာအုပ်လေးထဲမှာ သူငယ်ချင်းတွေအချင်းချင်း အမှတ်တရ ရေးပေးခဲ့ကြပုံနှင့် တူညီနေတာကို သတိပြုမိပါတယ်။ ကိုယ့်ကိုယ်ကိုယ် ပြန်မေးပြီး သေသေချာချာ ရေးပေးလိုက်ပါတယ် မမရေ။\nကိုယ့်ဆီ ဖုန်းဆက်ချင်ရင် – ဖုန်းဘေလ်တွေများလွန်းလို့ ဖုန်းတောင်မကိုင်ချင်တော့ဘူးကွယ်။ ကိုယ့်ရဲ့ အကြိုက်ဆုံးတွေက\nအချစ်ဆိုတာ – အချစ်စစ်မှန်ခဲ့ရင် အချိုမြိန်ဆုံးသော ဘ၀၏အားမာန်တစ်ခုအမုန်းဆိုတာ – ခါးသီးပြင်းရှအလွမ်းဆိုတာ – အချစ်သစ်ပင်၏အကိုင်းအခက်လေးများသံယောဇဉ်ဆိုတာ – တွယ်နှောင်မှုဘ၀ဆိုတာ – စာသင်ကျောင်းတစ်ခုသူငယ်ချင်းဆိုတာ– ဘယ်အခြေအနေမှာမဆို ကိုယ့်ကိုနားလည်အားပေးတတ်သူချစ်သူဆိုတာ – မိမိနှလုံးသားကို လှပသော သံစဉ်လေးများ ရိုက်ခတ်ပေးနိုင်သူ။ တစ်ယောက်ဘ၀အတွက် တစ်ယောက် မခွဲအတူ ပြီးပြည့်စုံမှု အားမာန်အဖြစ် လက်တွဲတည်ရှိပေးနေသူ။\n၄) မောင်လေးထူးမြတ် တို့ပဲဖြစ်ပါတယ်။ Like this:Like Loading...\nရေးပြီးပါပြီ အမရေ၊ Tag တာ ကျေးဇူးတင်ပါတယ်ခမျ။🙂\nComment by Htoo Myat\nSeptember 13, 2008 @ 5:42 am Reply\tမလင်းလက်….\nပထမပို့စ်အတွက် ကွန်မင့်ကိုပါ ဒီမှာ ပေါင်းရေးလိုက်ပါတယ်။ စာရေးဆရာဖြစ်ချင်သူဟာ ၁၀၀ ရာခိုင်နှုန်း စာဖတ်ချင်သူဖြစ်ရမယ်ဆိုတာလေးတွေ့လိုက်ရတော့….ကိုယ်စာဖတ်နည်းတာကို ပိုသတိထားမိသွားတယ်။ စာဖတ်ရမယ်….အဲသည်စကား တကယ်မှန်တယ်။ စာဖတ်ရမယ် (မောင်းတင်လိုက်ပြီ….း-)။ လိုင်ဘရီက ကိုယ့်အိမ်ကနေ ခဲတပစ်အကွာမှဘဲရှိတယ်။ ဒါပေမယ့် စာဖတ်လိုက်ရင် နှစ်မျက်နှာမကျော်ခင် အိပ်မက်ကမ္ဘာကို ရောက်ရောက်သွားတာကို ကျော်လွှားရဦးမယ်။ စင်္ကာပူမှာ ကျောင်းနေဘူးတဲ့လူတွေ တပန်းသာတာက အင်္ဂလိပ်စာ ပိုမိုကျွမ်းကျင်လာတဲ့အတွက် ကမ္ဘာ့စာပေက စာအုပ်ကောင်းတွေနဲ့ ထိတွေ့လက်လှမ်းမီဘို့ အခွင့်အလမ်းများတယ်။ ကျနော်နဲ့ အခုထိတွေ့နေသူထဲမှာ စာဖတ်နာသူတွေဟာ တခြားသူတွေထက်ပိုပြီး ကျိုးကြောင်းဆက်စပ်ဆင်ခြင်နိုင်စွမ်းရှိတာ၊ ဗဟုသုတပြည့်ဝတာကို သတိပြုမိတယ်။ ကျနော်လည်း သူတို့ကို အားကျအတုယူပြီး ကျနော့်အကျင့်ဆိုးကို ကြိုးစားပြုပြင်နေဆဲ။ စာများများဖတ်နိုင်ပါစေ။\nSeptember 13, 2008 @ 3:41 pm Reply\tကိုပေါရေ Scent Of A Woman အခွေထဲက မင်းသားကြီးမောင်းတဲ့ ကားကို ကြည့်လိုက်ရပါတယ်။ အဲဒီကားလေးဆိုလည်း တော်တော်သဘောကျပါတယ်။ ကျွန်မက ကားအမျိုးအစားတွေ သိပ်မသိတော့ ပြိုင်ကားအနီရဲရဲလှလေးတွေ မြင်တိုင်း သဘောတကျကြည့်မိတယ်။ အဲဒီမင်းသားကြီးလိုတော့ မမြင်ဘဲနဲ့ လျှောက်မမောင်းပါရစေနဲ့😀 ။\nစာဖတ်ခြင်းအလေ့နဲ့ပတ်သတ်ပြီး ကျွန်မလည်း ကိုယ့်ကိုယ်ကိုယ် တော်တော်စာဖတ်လှပြီ ထင်နေတာ။ ရှင်းရှင်းလင်းလင်း သိချိန်ရောက်မှ အများကြီးလိုနေသေးပါလား သွားသတိထားမိတယ်။ ဘာပဲဖြစ်ဖြစ် သိဖို့က ပထမ ၊ လုပ်ဖို့က ဒုတိယဆိုတော့ ကျွန်မတို့အားလုံး သိသွားပြီး လေ့ကျင့်ဖို့ အရေးကြီးပါတယ်။ ကျွန်မလည်း Library နဲ့ ဘတ်စ်ကား ၄မှတ်တိုင်လောက်ပဲ ဝေးပေမယ့် သွားတာက ခပ်နည်းနည်း ၊ ၀ယ်ဖြစ်တဲ့စာအုပ်လောက်ရယ် .. အွန်လိုင်းက E-Books တွေပဲ ဖတ်ဖြစ်နေတာရယ်ကို ဆင်ခြင်ပြီး စာများများ ပိုဖတ်ဖို့ ကိုယ့်ကိုယ်ကိုယ်ပြောနေမိတယ်။ အကြံပြုပေးတဲ့အတွက် ကျေးဇူးတင်ပါတယ်ရှင်🙂\nSeptember 14, 2008 @ 4:26 am Reply\tလွမ်းတေးမဆုံးစေနဲ့ စောသခင် ကို ဘယ်သူရေးတာလဲ မလင်းလက်ရေ. ကြွေထည်ပစ္စည်းတွေကြိုက်တဲ့ မလင်းလက်တစ်ယောက် Ngee Ann City မှာ စိတ်ကြိုက်တော်ဝင်ကြွေတည်ပစ္စည်းလေးတစ်ခုကို မလင်းလက်ရဲ့ အခင်ဆုံးသူငယ်ချင်းလေးက ၀ယ်ပေးနိုင်ပါစေဗျားး..\nSeptember 15, 2008 @ 2:42 am Reply\tလွမ်းတေးမဆုံးစေနဲ့စောသခင်က တက္ကသိုလ်ဘုန်းနိုင် ရေးတာပါ ကိုရန်အောင်ရေ။ ကိုရန်ပေးတဲ့ဆုနဲ့ အမြန်ဆုံးပြည့်စုံပါစေ🙂\nSeptember 15, 2008 @ 2:49 am Reply\tရေးမယ်နော်…။😀 လောလောဆယ် ကီးဘုတ် ကမြင်းနေရတာကို ပို အရသာတွေ့နေလို့ ညီမရေ။ ရေးမှာကတော့ စိတ်ချ။😀\nSeptember 15, 2008 @ 4:13 am Reply\tလာပြီး ဖတ်ရှု သွားတယ် ညီမလေးရေ။\nSeptember 15, 2008 @ 3:17 pm Reply\tအပြောချင်ဆုံး စကားတစ်ခွန်းလေးကို ကြိုက်တယ်နော်ညီမလေး လင်းလက်ရေ\nSeptember 16, 2008 @ 4:19 am Reply\tချစ်စ၇ာလေး၊ေ၇းထားတာကိုပြောတာနော်…:Plop\nSeptember 17, 2008 @ 7:34 pm Reply\tပြိုင်ကားအနီရောင်ကြိုက်တဲ့ညီမရေ ဘာကြောင့်ကားအဖြူကို အနီရောင်ဆိုကောင်းမှာပဲ ပြောတာသဘောပေါက်ပြီဟ။ အလှပဆုံး ၊ အချိုမြိန် ဆုံးသော သံစဉ်တွေနဲ့အမြဲထာဝရ ပျော်ရွှင်နိုင်ပါစေဗျာ။\nComment by ဇင်ယော်\nOctober 1, 2008 @ 8:08 am Reply\tသိပ်ပေါတာပဲ\nOctober 5, 2008 @ 10:52 am Reply\tပေါတယ်လို့ထင်ပြီး လာဖတ်နေကတည်းက မင်းက ပိုပေါနေလို့ပေါ့ အမည်တောင်မဖော်ဝံ့သူရေ🙂\nOctober 6, 2008 @ 12:37 am Reply\tRSS feed for comments on this post.\tTrackBack URI


မဗဒေါရဲ့ ဗဒေါလမျး: Wish me luck\nတစ်လလုံး ဘာမှ မရေးပဲ ခုလကုန်ခါနီးမှာ ကိုရီးယားနဲ့ ပတ်သတ်တာတွေ ဇွတ်တင်တော့တာတခြားမဟုတ်ပါဘူး... လခ၀င်တော့ ပိုက်ဆံလေးတွေ့ပြီး အားတက်... (အဲလေ.. ဘာတွေ ယောင်ပြီး လျှောက်ပြောနေပါလိမ့်)... ဒီလ စာရင်းချုပ်လိုက်တော့ ဒီတစ်နှစ်လုံးမှာ ပိုစ့်အရေအတွက် အနည်းဆုံးက ဒီလပဲဖြစ်နေတော့မှာပါ... ဒါကလဲ အမှန်တော့ ၀တ္တုဆက်ရေးဖို့ writer block ဖြစ်နေလေတော့ ကိုယ့်ကိုကိုယ် စည်းကမ်းကျပ်ပြီး ၀တ္တု မရေးမချင်း ဘာမှ မရေးရဘူးဆိုပြီး ဆန်ဇာ ပိတ်ထားလိုက်တာ ခုထိ ဘလောက်နေတုန်းပဲမို့ မဖြစ်တော့ဘူး ရေးချင်တာတွေကလဲ များနေပြီဆိုပြီး ရေးချလိုက်တာပါ... ကိုရီးယား ရုပ်ရှင်တွေနဲ့ အနုပညာသမားတွေအကြောင်းက ကိုယ်က နေ့တိုင်း ရှာဖွေမွှေနှောက်နေတော့ သူတို့အကြောင်း ဝေမျှရတာက သိပ်မခက်ဘူးလေ... မသိသေးတဲ့ ကိုရီးယားချစ်သူ စာဖတ်သူတွေအတွက် မျှလိုက်တာပါ... ၀တ္တုကို စောင့်နေတဲ့ ပရိတ်သတ်ကြီးကိုတော့ အနူးအညွတ် (ဖင်ဘူးထောင်းထောင်ပြီး ) တောင်းပန်ပါတယ်...\nဒီလအတွက်တော့ ဒီပိုစ့်က နောက်ဆုံးဖြစ်မှာပါ... ခု ည ၁၂နာရီ၄၅မိနစ်ရှိပြီ.... မနက်ကျရင် ၄နာရီထပြီး လေဆိပ်သွားတော့မယ်.... ဒီတစ်ခေါက် ခရီးစဉ်.... ဒန် တန် တန်.....\nThailand world famous resort Phuket.............. အားလုံးပဲ မဗေဒါကို ခရီးမှာ အစစ အရာရာ အဆင်ပြေအောင် ကံကောင်းအောင် ဆုတောင်းပေးကြပါနော်.... (ဆုတောင်းချင်း ဆုတောင်း ကိုယ့်ကိုကိုယ်ပဲတောင်းမှာပေါ့... သူများအတွက် ဘာလို့တောင်းပေးမလဲနော်... ဒါပေမဲ့လဲ ကိုယ့်ကိုကိုယ်ဆုတောင်းပြီးရင် Same goes to MaBayDar လို့ ပြောလိုက်ရင် ရပါပြီ.. အဟိ)... ခရီးသွားပိုစ့်ကို မျှော်ကြတော့မဲ့ ပရိတ်သတ်ကိုလဲ အားတော့နာပါတယ်... ဗွီဒီယိုကတော့ ရိုက်ဖြစ်အုံးမှာပါပဲ.. ကြည့်ရတာ ဒီတိုင်းပဲ တင်တာကောင်းပါတယ်.. ဗွီဒီယို စောင့်နေရင် တက်လာတော့မှာ မဟုတ်ဘူး... ခုတောင် ကြွေးတွေက နည်းတာမဟုတ်ဘူး... စာဖတ်သူတွေသာ ကြွေးရှင်တွေဆိုရင် မဗေဒါတော့ ထွက်ပြေးရတာ ကြာပြီထင်တယ်နော်...\nok... everyone.. good night... haveanice Dream.... Wish me luck...\nစိတ်ချပါ မဗေဒါ ဒါမျိုး မ၀တ်ပါဘူး... ၀တ်ရင်လဲ သူ့လို မလှပါဘူး... ဟတ်.. ဟတ်...\nPosted by mabaydar at 12:54 AM\nLabels: ခရီးသွားမှတ်တမ်း , ဗေဒါ့အကြောင်း\nHaveanice trip Ma Bay Dar :-))\n10/30/2010 2:48 AM\nခရီးအစစ အဆင်ပြေ ပျော်ရွှင်ပါစေ ငါးသလဲထိုး\n10/30/2010 9:01 AM\nhaveanice trip, sis!\n10/30/2010 4:34 PM\nအနူးအညွတ် (ဖင်ဘူးထောင်းထောင်ပြီး ) တောင်းပန်ပါတယ်...\nအဲလိုကြီးတော့ တောင်းပန်ပါနဲ့... အမြင်မတော်ဘူး... ဟီးဟီး :P\nwish you best luck :)\n10/31/2010 2:39 AM\nဗေဒါမမရေ... Candy လာလည်ရင်း ဒီpostလေးမြင်တော့ အရမ်းပျော်သွားတယ်..မဗေဒါရဲ့ ခရီးသွားမှတ်တမ်းလေးကို ကြည့်ချင်လှပြီ မမရေ... ^_^\n10/31/2010 2:16 PM\nFugitive : Plan B နဲ့ Daniel Henney\nSungKyunKwan Scandal ထပ်တိုးအုံးမလား?\nUpcoming new Korean dramas Which I look forward